Bukedde Online - Amasomero 3 gaggaddwa e Mukono\nAbazadde balemesezza abasomesa okukyusibwa\nOmusuubuzi alumirizza Bryan White okugaani...\nEKITONGOLE ekirambula amasomero mu Munisipaali y'e Mukono kiggadde amasomero asatu olw'okusangibwa nga tegalina layisinsi egakkiriza kukola ng'ate tegali ku mutindo. Amasomero agaggaddwa kuliko; Don Integrated Nursery and Primary School e Goma, Springs of Hope High School Kiwanga ne Bright Hope Junior School e Misindye agali mu Divizoni y'e Goma.\nAbaalambudde amasomero ye, Olivia Bulya owa Munisipaali ne Faridah Nassolo owa Divizoni y'e Goma. Bulya yagambye nti ekikwekweto baakitandika mu luwummula era amasomero ge baasanga nga tagali ku mutindo ne balabula bannyini go obutaggulawo.\nN'agamba nti kati baddaayo mu masomero gano okuzuula abanyoomoola ekiragiro nga tebafuddeeyo wadde okutereeza ebyabalagirwa. Yalabudde abaddukanya amasomero agaggalwa obuteetantala kuggulawo n'agamba nti kye bagenda okukola kwe kubaggala ku mpaka n'okubakwata babatwale mu kkooti bavunaanibwe.\nEkikwekweto kigenze okukolebwa nga minisita w'ebyenjigiriza Janet Museveni amaze okulabula amasomero agatalina bisaanyizo obutaggulawo era n'alagira abalambuzi b'amasomero okuggala ago gonna aganeesisiggiriza ne gaggulawo. Ku ssomero lya Don Integrated, abayizi ba Bbebi, Mmido ne Ttoopu baabadde basomera mu kibiina kimu. Baabadde tebalina layisinsi nga n'ebizimbe ebipya ebizimbibwa tebaasooka kubifunira pulaani okuva mu Munisipaali.\nGodfrey Onesmas nga ye nnannyini ssomero yagambye nti layisisnsi tebasobola kugifunira mu lunaku luno era ng'ali mu nteekateeka ya kugifuna. Ku ssomero lya Springs of Hope e Kiwanga, baasanzeewo omusomesa omu yekka ng'era ye mukulu w'essomero, ebibiina nga birimu enzikiza ng'ebisulo by'abayizi tebiri ku mutindo nga n'abayizi abawala basula ku ttaka.\nMu bisulo by'abalenzi ng'amadiriisa bassaamu bibaati nga n'emizigo kwe basula kuliko n'abantu abalala. Mu kisulo mwabaddemu ejjambiya abayizi gye baabadde batemesezza ffene. Kino Balya yakivumiridde n'agamba nti kissa obulamu bw'abayizi mu katyabaga. Akulira essomero lino, Joshua Muwonge yagambye nti abasomesa yabadde abasuubira okutuuka ku ssomero essaawa yonna batandike okusomesa.\nNassolo ow'e Goma yagambye nti basazeewo okuggala amasomero agatali ku mutindo kubanga lipoota yalaga nti gegasinga okuvaamu abayizi abakabassanyizibwa.


Bukedde Online - Kayima eyali omwogezi wa Poliisi\nOmuyizi wa UCU afiiridde mu kidiba\nKATIKKIRO Charles Peter Mayiga asoomoozezza abazadde okukomya okulekera abaana okukuzibwa yintaneeti ekintu kye yagambye nti kitadde eggwanga mu katyabaga.\nKatikkiro Mayiga ng’atongoza ebitabo ebyawandiikiddwa Kayima.\nBino yabyogeredde ku mukolo kwe yatongolezza ebitabo bibiri ebyawandiikiddwa ofiisa wa opoliisi, Emiliano Kayima okuli ekiyitibwa, Omuzadde n'omwana ne ‘Raising Great Children' nga gwabadde ku Hotel Africana ku Lwokuna nga September 26, 2019 akawungeezi.\n" Nnina amaka ge mmanyi ng'abaana buli kye babuuza bajulizibwa yintaneti okufuna ekiddibwamu era bagiyita ‘Mr. Google' nga bwe bwafuuka obulamu bwabwe. Kino kireka abaana nga tebafunye kugunjulibwa kusaanidde. Obuntubulamu, okuyigiriza abato obukulembeze n'obuvunaanyizibwa," Katikkiro Mayiga bwe yawadde amagezi ku ngunjula y'abaana.\nAIGP Asan Kasingye ye yakiikiridde omuduumizi wa Poliisi mu ggwanga n'ategeza nti musanyufu okuba nti Kayima abadde mu mikono gye okuva lwe yeegatta ku poliisi mu 2004 era n'amutendereza olw'okuwandiika ebitabo mu buli kitongole kya poliisi ky'abaddemu.\nKasingye yayogedde ku Kayima ng'omuntumulamu era omuweereza omulungi n'abotola ekyama nti bwe yabuuzibwa nti ani alina okudda mu kifo kye ng'omwogezi wa poliisi, yawaayo linnya lya Kayima kyokka yamwetondedde nti teyagenderera kumuleetera bizibu.\nYe Ssentebe wa Buganda Twezimbe, John Fred Kiyimba Freeman yawadde Kayima amagezi ekitabo ky'Olungereza akikyuse ne mu Luganda.\nOmukolo gwetabiddwaako Bp. Serverous Jjumba ow'e Masaka, minisita w'amawulire e Mmengo Noah Kiyimba, eyaliko omuduumizi wa poliisi mu ggwanga Cossy Odomel n'abalala.\nGodfrey Kirumira(omugagga w'omu Kampala) ye yakulembeddemu okugula ekitabo ne 5000,000/-, Ephraim Ntaganda 3,000,000/-, Kiyimba Freeman 2,000,000/- nga byaguze ensimbi eziwerera ddala.\nEbyobulamu tebyetaaga kugattikamu byabufuzi - Mayiga\nMmengo ataddewo akakiiko ku by'okuziika Kaaya Kavuma


Okubala 24 | Bayibuli ey'Oku Mukutu Gwaffe Ogwa Intaneeti | New World Translation\nEbigambo bya Balamu eby’obunnabbi eby’omulundi ogw’okusatu (1-11)\nEbigambo bya Balamu eby’obunnabbi eby’omulundi ogw’okuna (12-25)\n24 Balamu bwe yalaba nga kisanyusa* Yakuwa okuwa Isirayiri omukisa, n’atagenda nate kunoonya ddogo,+ naye n’akyuka n’atunula mu ddungu. 2 Bwe yayimusa amaaso ge n’alaba ng’Abayisirayiri basiisidde okusinziira ku bika byabwe,+ omwoyo gwa Katonda ne gumujjako.+ 3 Awo n’ayogera ebigambo bino eby’obunnabbi:+ “Ebigambo bya Balamu mutabani wa Byoli,Ebigambo by’omusajja azibuddwa amaaso, 4 Ebigambo by’oyo awulira ekigambo kya Katonda,Oyo eyalaba okwolesebwa kw’Omuyinza w’Ebintu Byonna,Eyavunnama nga tazibirizza maaso:+ 5 Weema zo nga zirabika bulungi ggwe Yakobo,Ebifo byo by’obeeramu ggwe Isirayiri!+ 6 Zituukira ddala wala okufaananako ebiwonvu,+Ziringa ennimiro eziri okumpi n’omugga.Ziringa emiti gya alowe Yakuwa gye yasimba,Ziringa emiti gy’entolokyo egiri okumpi n’amazzi. 7 Amazzi gatonnya okuva mu bulobo bwe obubiri,Era ensigo ye* esimbibwa awali amazzi amangi.+ Kabaka we+ naye aliba wa kitiibwa okusinga Agagi,+N’obwakabaka bwe buligulumizibwa.+ 8 Katonda amuggya mu Misiri. Alinga amayembe ga sseddume ey’omu nsiko* gye bali. Alizikiriza amawanga, alizikiriza abalabe be,+Era amagumba gaabwe aligameketameketa, era aligamenyaamenya n’obusaale bwe. 9 Abwamye, agalamidde ng’empologoma,Era okufaananako empologoma, ani ayinza okwetantala okumugolokosa? Abo abakuwa omukisa baweebwa omukisa,Abo abakukolimira bakolimirwa.”+ 10 Awo Balaki n’asunguwalira Balamu, n’akuba mu ngalo era n’amugamba nti: “Nnakuyise kukolimira balabe bange,+ naye laba! emirundi gino esatu obawadde buwi mukisa. 11 Kale kaakano ddayo mangu ewammwe. Nnabadde njagala kukugulumiza,+ naye laba! Yakuwa akulemesezza okugulumizibwa.” 12 Awo Balamu n’agamba Balaki nti: “Ababaka be watuma gye ndi saabagamba nti, 13 ‘Balaki ne bw’aba wa kumpa nnyumba ye ng’ejjudde ffeeza ne zzaabu, nze ku bwange* sisobola kukola kintu kyonna Yakuwa ky’atalagidde, ka kibe kirungi oba kibi,’ era nti ‘ekyo kyonna Yakuwa ky’anaŋŋamba kye nja okwogera’?+ 14 Kaakano ŋŋenda eri abantu bange. Naye jjangu nkubuulire abantu bano kye balikola abantu bo mu biseera eby’omu maaso.”* 15 Awo n’ayogera ebigambo bino eby’obunnabbi:+ “Ebigambo bya Balamu mutabani wa Byoli,Ebigambo by’omusajja azibuddwa amaaso,+ 16 Ebigambo by’oyo awulira ekigambo kya Katonda,Oyo alina okumanya okuva eri oyo Asingayo Okuba Waggulu,Yalaba okwolesebwa kw’Omuyinza w’Ebintu ByonnaBwe yali avunnamye nga tazibirizza maaso: 17 Nja kumulaba, naye si kati;Nja kumulaba, naye si mangu. Emmunyeenye+ eriva mu Yakobo,Ddamula+ eriyimuka mu Isirayiri.+ Aliyasaayasa ekyenyi kya Mowaabu+N’ekiwanga ky’abaana b’oluyoogaano bonna. 18 Edomu alitwalibwa,+Seyiri+ alitwalibwa abalabe be,+Nga ye Isirayiri ayolesa obuzira bwe. 19 Mu Yakobo muliva oyo aligenda awangula,+Era alizikiriza oyo yenna aliba awonyeewo mu kibuga.” 20 Bwe yalaba Amaleki n’ayongera okwogera ebigambo bye eby’obunnabbi ng’agamba nti: “Amaleki ye yasooka mu mawanga,+Naye ku nkomerero alisaanawo.”+ 21 Bwe yalaba Abakeeni+ n’ayongera okwogera ebigambo bye eby’obunnabbi ng’agamba nti: “Ekifo ky’obeeramu kigumu, era ekifo mw’obeera kiri ku lwazi. 22 Naye walibaawo alyokya Abakeeni.* Kiritwala bbanga ki nga Bwasuli tennabatwala mu buwambe?” 23 N’ayongera okwogera ebigambo bye eby’obunnabbi ng’agamba nti: “Zibasanze! Katonda bw’alikikola, ani aliwonawo? 24 Ebyombo biriva ku lubalama lw’e Kittimu,+Birijoonyesa Bwasuli,+Era birijoonyesa Eberi. Kyokka naye alisaanirawo ddala.” 25 Awo Balamu+ n’asituka n’addayo ewaabwe; Balaki naye n’akwata ekkubo n’agenda.\n^ Obut., “nga kirungi mu maaso ga.”\n^ Oba, “ezzadde lye.”\n^ Obut., “okuva mu mutima gwange.”\n^ Oba, “ku nkomerero y’ennaku.”\n^ Obut., “Kayini.”


Bukedde Online - Abakooki basabye Kabaka agende abakyalireko\nKatikkiro Mayiga nga'li e Kooki\nABAKOOKI basabye Kabaka Ronald Mutebi II asiime agende abalambuleko kubanga bamaze ebbanga lya myaka etaano nga tebamulabako ekintu kyebaagambye nti kiwadde ebbeetu ababatabangula okwekaalisa.\nOkusaba kuno bakutise Katikkiro Charles Peter Mayiga bweyabadde ku lwokubiri November 27,2018 alambula emirimu gy’enkulaakulana egikolebwa mu kitundu kino mu bulimi n’obulunzi naddala obw’emmwanyi mu nteekateeka eyitibwa Emmwanyi Terimba. “ Tulina ennyonta y’okulaba ku Ssabasajja Kabaka era tusaba otutuusize okusaba kwaffe gyali, asiime ajje atulambuleko.\nTuli bawulize eri Obwakabaka bwa Buganda wadde waliwo bangi abagezaako okututaataaganya,” Getrude Nakalanzi Ssebuggwawo bweyategezezza. Ku ssaawa munaana, Katikkiro n’abakungu abamuwerekeddeko baatuse ku St. Bernard SS Mannya nga lino, ekisulo kyalyo kyakwata omuliro ne muggyiramu abayizi 10. “Tutuusemu kikerezi olw’ensonga ezitabadde ngenderere naye nga tuzze okubakubagiza olw’ekikangabwa ekyabagwira omwafiira abayizi 10. Gavumenti ya Kabaka egenda kubadduukirira n’ensawo za seminti 100 n’amabaati 100.\nNzikanya n’omukulu w’essomero Henry Nsubuga bwagambye nti tulina okukuliza abaana mu mpisa ez’obuntubulamu kubanga atali muntumulamu y'asobola okwetaba mu bikolwa nga bino,” Mayiga bweyategezezza e Mannya.\nMayiga yayingidde akabuga k’e Rakai wakati mu mizira n’enduulu okuva mu bantu b’ekitundu kino ng’agenda ew’omulimi Isaac Mujjuzi ng’ono alina yiika z’emmwanyi 13 abantu nga balaga omukwano eri Obwakabaka nga bwebayeeya Kamuswaga n’ebitongole by’okwerinda okugezaako okusooka okukugira Mayiga okutandika okulambula ekitundu kino.\nYasinzidde wano naawa abavubuka amagezi bulijjo okufisanga ssente bagule ettaka bakolereko emirimu egy’enkulaakulana naddala okulima emmwanyi kubanga bwezitandika okuwa omuntu ssente okumala ebbanga ddene okusinga bodaboda. Ewa Muwanguzi Gonzaga e Kiwanguzi Lwanda, Katikkiro Mayiga yasabye abakooki okubeera obumu nga batambulira wamu n’amasaza ga Buganda amalala kubanga abatambulira awamu babeera n’obusobozi obutuuka ewala.\nOmubaka wa Pulezidenti e Rakai, Charles Mubiru yategeezezza nti ebyokwerinda ku ludda lwabwe babinywezezza okusobozesa Katikkiro okulambula obulungi abalimi ne yebaza Katonda wadde Katikkiro yamaze ekiseera ng’ali ku Hotel Brovad e Masaka oluvannyuma lw’okusooka okutta ku bigere ng’abebyokwerinda bagamba nti e Kooki eriyo obutali ‘butebenkevu’ abakooki kyebagambye nti babadde babawayiriza. Katikkiro eyabadde ne Baminisita okuli Ying.\nMartin Kasekende, Noah KIyimba, Henry Ssekabembe ne Christine Mugerwa Kasule, batuuseeko mu kiggo e Buyamba. Mu kwogera kwe Ssentebe wa Disitulikiti y’e Rakai Benon Mugabi yebazizza Katikkiro olw’okuzzaamu n’okuwa abantu amagezi agabakulakulanya era nti bakugenda mu maaso n’okukubiriza abantu okusimba emmwanyi.\nE Kyamukonda Kyotera yaguddewo essundiro ly’amafuta eriyitibwa DUMAS ng’eno ya Mw. Kasumba Ddumba nakuubiriza abantu bulijjo okulubiriranga okukola ebintu ebinene era ebiri ku mutindo nga wadde bitwala akadde,bizza amagoba. Ssentebe wa Disitulikiti y’e Kyotera, Kintu Kisekkulo yasabye Katikkiro akoleyo enteekateeka omwaka ogujja amulambuze ku mitimu egikolebwa mu kitundu kino.\nKatatumba alese ebintu bya buwumbi 35


Corpus:URA erinnyisizza emisolo gy’ebidduka - TypeCraft\nRevision as of 06:04, 9 August 2011 by Medadi Erisa Ssentanda (Talk | contribs)\nURA erinnyisizza emisolo gy'ebidduka\nMONDAY, 06 JULY 2009 09:16\nEKITONGOLE ky’omusolo ekya URA kirinnyisizza ssente z’emisolo ezisasulibwa ebintu eby’enjawulo ebyekuusa ku bidduka . Kati okukyusa amannya agali ku kkaadi ya mmotoka ng’eza buyonjo osasula 80,000/- mu kifo kya 70,000/. Mmotoka ezitikka emigugu n’okusaabaza abantu okukyusa kkaadi yaazo osasula 104,000/- mu kifo kya 90,000/- ezibaddewo.\nBw’oba okyusa kkaadi ya bodaboda osasula 70,000/- mu kifo kya 50,000/- ezibadde zisasulwa. Okuwandiisa bodaboda okugissaako nnamba kuvudde ku 180,000/- ne zidda ku 230,000/-.\nBw’oba osaba pamiti okuyiga okuvuga mmotoka osasula 24,000/- okuva ku 20,000/-. Bw’osaba okugenda okugezesegbwa pu poliisi y’ebidduka osasula 24,000/- okuva ku 20,000/-. Okukyusa langi, yingini oba ekintu ekirala kyonna mu kkaadi ya mmotoka kwavudde ku 5,000/- ne kudda ku 10,000/-. Okwekebejja ekidduka ku poliisi nga kifunye akabenje oba obuzibu bwonna kwavudde ku 5,000/- ne kudda ku 10,000/-.\nOkufuna pamiti ey’emyaka esatu kuvudde ku 59,000/- ne kudda ku 66,000/-. Ssente z’okunoonya ebiwandiiko mu kitongole kino (Search fee) zivudde ku 32,000/- ne zidda ku 50,000/-. Mu kino URA esuubira okuggyamu ssente ennyingi olw’omuwendo gw’abantu abanoonyereza ku mmotoka eziba zisingiddwa mu bbanka oba mu bibiina ebiwola ssente okweyongera. Ate n’abantu batandise okutya olw’ebidduka ebimu ebissibwako nnamba mu bukyamu nga balina kusooka kuzikakasa mu URA.\nNnamba puleeti bw’eba yabula ng’oyagala endala kati osasula 50,000/- okuva ku 32,000/. Wabula zino ozisasula mu URA, olina okusasula eza Face technologies ekuwa pamiti eya kompyuta. Okuwandiisa emmotoka osasula 1,200,000/- okuva ku 750,000/- ku mmotoka za buyonjo, wabula emmotoka eziri ku mulembe nga Ipsum, Land Cruiser n’ezebbeeyi eziri mu luse luno zassiddwa ku 1,500,000/- okuva ku 750,000/-. Ayagala akalamba akatono osasula 200,000/- mu kifo kya 310,000/-.\nRetrieved from "https://typecraft.org/w/index.php?title=Corpus:URA_erinnyisizza_emisolo_gy’ebidduka&oldid=9506"


Mulondoole bulungi ensimbi z'abavubuka ez'okwekulakulanya baleme okuzirya - Watchdog Uganda\nENTEKATEEKA ya Pulezidenti ey’okuggya abavubuka mu bwaavu emanyiddwa nga youth livelihood programme eyongeddwaayo emyaaka emirala etaano kisobozese abavubuka okutondawo emirimu saako n’okukendeeza ku muwendo gwabo abagenda ebweru we ggwanga nga banoonya emirimu.\nEnkola eno eyatandika mu mwaka gwa 2014 nga yali ya kumala emyaaka etaano, era ebadde eggwaako mu guno, okutuusa olukiiko lwa ba Minisita ne palimenti bwe baagyongedde ebbanga eddala.\nBino byaatuddwa omuwandiisi ow’enkalakkalira mu ministule y’ekikula ky’abantu Pius Bigiriman bwe yabadde awaayo pikipiki 65 ne kompyuta eri ba ssentebe b’abavubuka mu musupaali zonna, ba ssentebe b’abavubuka mu distulikiti ez’akatondebwaawo, abakulira enkola ya YLP n’ey’abakyaala eya UWEP mu distulikiti eziwerako nga kwe kuli ne KCCA.\nNg’abakwaasa pikipiki zino ne kompyuta wali ku Kireka Rehabilitation Centre, Bigirimana yasiimye kkampuni ya Simba Automotive olw’okuba ensaale mu kukolera kuno pikipiki, n’agamba nti bakoze kinene mu kwanukula omulanga gwa Pulezidenti ogwa Bannayuganda okugula ebikolerwa kuno.\nAte sentebe w’olukiiko lw’abavubuka olw’eggwanga Muky. Lilian Aber yakubirizza abafunye pikipiki zino okuzikozesa okwagazisa abavubuka okusasula amangu amabanja mu ntegeka eno, kisobozese n’abalala bangi okuganyulwa mu kaweefube w’okweggya mu bwaavu.\nSsenkaggale wa Simba Automotive Paresh Shukra yalaze essanyu okuba nti kkampuni yaabwe y’esoose okukolera kuno pikipiki, mu ngeri eyo ne baba abasaale mu kwaanukula omulanga gwa Pulezidenti ogw’okutumbula amakolera ga kuno.\n“Lino kkubo kkulu nnyo mu kutumbula Pulezidenti ky’atusaba nga Bannayuganda okugula ebikolerwa kuno”, Shukra bwe yagambye.


Bukedde Online - Ani yatta omuyizi wâ€™e Kisubi nâ€™amubbako engatto nâ€™akakadde ka ssente?\nOmutaka Walusimbi alagidde olukiiko lw'ekika okukitemera empenda...\nBamusse mu bukambwe lwa nkaayana za ttaka\nMinisita Janet Museveni alambudde ekizimbe kya Ivory Tower e...\nOwa KACITA abadde omusaale okulwanyisa Covid19 afudde Corona:...\nAni yatta omuyizi wâ€™e Kisubi nâ€™amubbako engatto nâ€™akakadde ka ssente?\nNaffe e Ntebe batuferera bya kugenda bweru\nNdoota ntyaba enku kitegeeza ki?\nAdded 3rd August 2010\nMuhumuza abatemu baamunona mu maka ga nnyina Majorie Kukunda e Nsambya mu kkwoota za leerwe ku ssaawa 4:00 ezâ€™ekiro ne bamuwamba ne bamuttira e Kibuli!\nYali mu luwummula lwa S.6. Bwe yali yaakatuula ebigezo, yagendako e Iraq, bwe yakomawo nâ€™abaako mukwano gwe, gwâ€™awola ssente 1,000.00\nYali mu luwummula lwa S.6. Bwe yali yaakatuula ebigezo, yagendako e Iraq, bwe yakomawo nâ€™abaako mukwano gwe, gwâ€™awola ssente 1,000.000/- naye agendeyo akole ku ssente naye ebyâ€™embi teyagenda.\nKu olwo lwâ€™afa munne gwe yali abanja lwe yali amusuubizza okumusasulaÂ era nâ€™amukubira nâ€™essimu ekiro ekyo nti azimuleetera!\nAbatemu baamukuba ne bamwasa omutwe, oluvannyuma ne bamuwalula ku kkoolansi feesi yonna nâ€™enuubuka! Baamubbako ssimu, engatto nâ€™omusipi.\nMuhumuza nga tannafa yategeeza abooluganda lwe nti alina omuntu gwâ€™abanja ssente akakadde kalamba kyokka azitambulidde obwoya kata bumuggwe ku ntumbwe. Ekibi teyayogera ani gwe yali abanja!\nÂ Ekiro kyâ€™olwo lwâ€™atemulwa, awaka baasembayo okuwulira ngâ€™amugamba nga bwâ€™aba tava waka kuba yali agenda kumuleetera ssente ze. Abatemu baamusanga alaba firiiimu yâ€™e Kinayigiria mu ddiiro lya nnyina Kukunda ne bamuwalawala nâ€™aleka nâ€™oluggi nga ssi luggale mpaka Kibuli gye baamuttira!\nOno ye nnyina wa Muhumuza. yangâ€™ambye nti, â€˜Omwana wange yali yaakamala S6 ngâ€™ategeka kugenda ku yunivasite e Makerere. Wabula mu August 2009, kkampuni ya Askar yamutwalako e Iraq okukola ogwâ€™obukuumi.\nBwe yadda yangâ€™amba nti â€˜Nnina omuntu gwe nawola 1000.000/- agende e Iraq ne bigaana kyokka agaanyi okunsasulaâ€™. Ssaafaayo nnyo naÂ kumanya ani gwe yawola kuba nze nalaba ngâ€™ebya ssente ze tebinkwatako nnyo. Wabula namunenya okuwola ssente ennyingi bwe zityo.\nBwe yadda okuva e Iraq, yali abeera waka nga takola, naye olumu yateranga okugendako mu kkampuni ya Askar nâ€™abayambako ku mirimu egimu.\nKu olwo lwe bannona awaka, twamala kulya kyaggulo ne tulaba akazannyo ka Yiina ku Bukedde Ttivvi. TwamulekaÂ mu ddiiro ffe ne tugenda okwebaka ne baganda be, ye ngâ€™alaba Ekinigeria.\nOluusi yaleetanga bulangitiÂ nâ€™asula awo mu ddiiro ngâ€™alaba firimu, kale ku luno tekyali kipya.\nKyokka mwannyina, Nabaasa agenda okuva mu kisenge kye okufuluma ennyumba ngâ€™oluggi luggule ne Muhumuza taliiwo! Yajja nâ€™ampita, olwo zaali ssaawa 7:00 ezâ€™ekiro.\nNnakuba ku ssimu ye, omusajja omu nâ€™agikwata nâ€™angâ€™amba nti, â€˜Muhumuza afunye akabenje e Kibuli bamututte Mulago!â€™\nNali nkyamubuuza ebirala ssimu nâ€™agiggyako. Nakubirira okugenda e Mulago ekiro ekyo, okutuuka eyo ngâ€™omwana taliiyo! Nagendako ne ku poliisi e Mulago nayo nga teri ggezi!\nEno bampa amagezi okugenda ku poliisi e Kabalagala, ne bampa nâ€™ennamba ya ssimu yâ€™omusirikale omu e Kabalagala gwe nnyinza okukubira. Ono bwe nnamubuuza afunye akabenje e Kibuli yali tannabiwulirako.\nYagamba nti â€˜ okuggyako tuwulidde nti waliwo omuvubuka gwe bakubye ngâ€™abba obutaala bwa mmotoka, naye mpulidde nti paatulo emututteâ€™\nZiba ziwera ssaawa 10:00 ezâ€™oku makya, nagenda e Kibuli ku siteegi ya bodaboda okubabuuza oba waliwo omuntu yenna afunye akabenje. Bangâ€™amba nti tebannakawulira kyokka waliwo emiranga gye tuwulidde â€˜waggulu eyoâ€™.\nBamperekerako, tugenda okutuuka mu kifo kye baawuliramu emiranga ngâ€™omwana baamusudde awo takyasobolaÂ kwogera!\nOno muganda wa Muhumuza yangâ€™ambye nti, â€˜Ekiro ekyo natuuka ku Muhumuza ngâ€™agenda kufa era talina kye yangâ€™amba.\nNaleeta mmotoka eyamutwala e Mulago naye yakutuka tannatuukayo.Â We baamusuula baamuteekako paasipooti, kaadi yâ€™essomero ne kaadi ya kamera. Bino abazigu tebaabitwala, ndowooza lwâ€™akuba baali tebalina kye bagenda kubikozesa.\nOluvannyuma twagenda ku poliisi e Kabalagala okukola sitaatimenti kuba e Mulago baagaana okukebera omulambo nga tekuli bbaluwa ya poliisi.\nBwe twava okuziika e Rukungiri, poliisi yâ€™e Kabalagala yakwata abantu musanvu. Bano baali babeera kumpi ne we battira Muhumuza, era ku kikomera abantu bano we baali babeera we waasangibwa engatto ya Muhumuza!\nKu poliisi baabalondamu ne basigaza bana, abasajja basatu nâ€™omukazi omu. Bano yabaggalira okumala ennaku munaana nâ€™ebata mbu ngâ€™obujulizi obubaluma bubuze!\nWadde nga kino kyayogerwa, naye poliisi teyafaayo na kugenda kwaza nnyumba ya Godfrey Mpagi eyali apapako okusenguka. Baagendera ku ngâ€™ambo nti Mpagi yali ddereeva wa New Vision, era na kati alya butaala takwatibwanga! Kyokka bawoza bujulizi bwabula!\nKyokka akulira okusaasaanya amawulire ga New Vision, Mw. Joseph Lwanga yagambye nti tebalina ddereeva ayitibwa Mpagi.\nAgamba nti ye akyabeera Kibuli. â€œ Ebyâ€™okufa kwâ€™omuvubuka oyo nnabiwulirako, waliwo eyankubira ssimu nâ€™abintegeeza.\nNe mukyala wange okumusiba sikiwulirangako. Awaka bwe wagwawo obuzibu omukyala atera okunkubira essimu naye kino takingâ€™ambangako.\nNze ndi Fort Portal, waliwo Omuzungu eyampa kontulakiti yâ€™okusomba amayinja era kye nkola. Siri mukozi wa New Vision, wabula olumu bampangisa okubatwalira amawulire e Fort Portal,â€ bwe yagambye.\nEbyaddako ngâ€™amaze okufa\nKukunda yangâ€™ambye nti, â€˜Twagenda ku poliisi e Kabalagala okwongera okubannyonnyola bafune we batandikira okunoonyereza.\nAbamu ku baali bateeberezebwa okuba nâ€™akakwate ku butemu buno nga basula mu kikomera awaasangibwa engatto ye, bwe baamanya nti poliisi ebayigga baayagala okusenguka era poliisi yabasanga batisse ebintu badduka kwe kubakwata! Wadde nga kino poliisi yakikola naye yatugaana okulaba ku bakwate!\nNe Mpagi bagamba nti poliisi ekyamunoonya, naye yabulira wa?\nKu poliisi e Kabalagala\nKu poliisi eno omusango gye gwayingirira nga guli ku fayiro nnamba SD17/18/05/10. Akulira bambega baayo, Prossy Namukasa yangâ€™ambye nti fayiro yâ€™omusangoÂ baagitwalaÂ Katweâ€™\nE Katwe, Richard MugwisagyeÂ akola ku musango guno yangâ€™ambye nti okunoonyereza kugenda mu maaso. â€œWaliwo essuubi kuba abatuuze be baamukuba nâ€™afa!,â€ bwe yagambye.\nWabula kino poliisi ekikakasa etya nga tewali mutuuze yenna gwâ€™ekutte nga nâ€™abamu baasenguka? Â\nl Lwaki poliisi teyagenda mu MTN nâ€™ezuula essimu ezaakubirwa Muhumuza ekiro ekyo?\nl Ani Muhumuza gwe yali abanja akakadde? Lwaki tavangayo kweyogera bwâ€™aba si ye mutemu?\nlPoliisi ebulwa etya Mpagi nga nâ€™essimu ye kweri?\nl Lwaki abaali basula okumpi nâ€™ekikomera Muhumuza we baamuttira baali basenguka?\nl Ani yakwata ssimu ya Muhumuza alyoke alimbe nti afunye akabenje?\nl Lwaki poliisi yagaana okuwa abooluganda ebbaluwa eyava e Mulago eraga ekyatta Muhumuza?\nKasirye Ggwanga: Alaalise abaagala okumuggyako emmundu\nAmawanga g'omu Buvanjuba bwa Afrika gasazeewo ku Ebola\nAbazadde mukendeeze ku bukambwe eri abaana\nBakozesa obukodyo 5 okubba abasuubuzi\nOmutaka Walusimbi alagidde ...\nOMUKULU w'ekika ky'effumbe Omutaka Yusuf Mbirozankya Kigumba Walusimbi alagidde olukiiko olufuzi olw'ekika kino...\nBamusse mu bukambwe lwa nka...\nABATUUZE ku kyalo Nakikonge ekisangibwa mu ggombolola y'e Makulubita mu disitulikiti y'e Luweero baguddemu ekyekango...\nMinisita Janet Museveni ala...\nMinisita w'ebyenjigiriza mu ggwanga Janet Museveni naye atuuse e Makerere University ku kizimbe ekikuklu ekya...\nOwa KACITA abadde omusaale ...\nAbasuubuzi mu Kikuubo baguddemu ekyekango munnaabwe David Lukyamuzi Wangi ate nga mukulembeze mu kibiina kya KACITA...\nNnankulu wa Kampala alaze p...\nNANKULU wa Kampala Dorothy Kisaka ayanjulidde Banakampala ebiri muntekateeka ey'emyakka 5 gyasuubira okugoberera...


Esaala y'omwononyi yeluwa?\nKatonda Gyali? Yesu Kristu Yaani?\nEkibuuzo: Esaala y'omwononyi yeluwa?\nOkuddamu: Esaala y'omwononyi y'esaala omuntu gyasaba eri Katonda bwategera nti mwononyi era yetaaga omulokozi. Okusaba esaala yokka kubwayo terina kyeyinza oba kyesobola kuyamba. Esaala y'omwononyi ekola bwaba nga agisaba ategedde bulungi nti mwononyi era yetaaga omulokozi.\nEnsonga esooka ku saala y'omwononyi kwe kutegera nti ffena tuli boononyi. Abaruumi 3:10 egamba nti: " nga bwe kyawandiikibwa nti Tewali mutuukirivu n'omu;" Bayibuli ekyogera bulungi nti fena twayoonoona. Ffena tuli boononyi abetaaga ekisa n'okusonyiyibwa okuva eri Katonda. (Tito 3:5-7). Olw'ekibi kyaffe, tugwanira ekibonerezo kya mirembe gyonna. (Matayo 25:46). Esaala y'omwononyi n'olwekyo kuba kwegayirira kukwatilwa kisa mukifo ky'omusango. Kwegayirira kusasiirwa mu kifo ky'obusungu bwa Katonda.\nEnsonga ey'okubiri ey'esaala y'omwononyi kwekumanya kki Katonda kyakoze okutereeza embeera y’okubula no bwonoonyi bwaffe. Katonda yayambala nafuuka omuntu- Yesu Kristu.(Yokaana 1:1,14) Yesu yatusomesa amazima agakwata ku Katonda era yabeera mu bulamu nga atukiridde era nga talina kibi kyonna.(Yokaana 8:46: 2 Abakolinso 5:21). Yesu naafa ku musalaba, natwala ekibonerezo kyetwali tugwanira(Abaruumi 5:8) Yesu yazuukira mu bafu okulaga obuwanguzi eri ekibi, okufa, ne geyeena.(Abakolosaayi 2:51; 1 Abakolinso 15) Olw'ebyo byona, tusobla okufuna okusonyiyibwa era netufuna okisubiizo ekyokubeera mu Ggulu emirembe gyonna - singa tuteeka okukkiriza kwaffe mu Yesu Kristu. Kyoka kye tulina okukola kwe kukkiiriza nti yafa nazuukira ku lwaffe(Abaruumi 10:9-10). Tulokolebwa lwa kisa kyoka okuyita mu Kristu yekka. Abaefeso 2:8 egamba, "kubanga mwalokoka lwa kisa lwa kukkiriza; so tekwava gye muli: kye kirabo kya Katonda:"\nOkusaba esaala y'omwononyi, y’engeri enyangu etegeeza Katonda nti wekutte ku Yesu ng'omulokozi wo. Tewali bigambo bya bufuusa biyinza kuvaamu bulokozi. Okukkiriza mu kufa n'okuzuukira kwa Yesu kwoka kwesobola okutulokola. Bwoba ng'okimanyi nti oli mwononyi era nga wetaaga obulokozi okuyita mu Yesu, Yiino esaala y'omwononyi gyosobola okusaba eri Katonda. "Katonda, nkimanyi nti ndi mwononyi. Nkimanyi nti nsaniira ebibonerezo eby'okwonona kwange. Wabula, nzikiriza Yesu ng'Omulokozi wange. Nzikiriza nti okufa kwe n'okuzuukira kwe kwansobozesa okufuna okusonyiwa. Nzikiriza mu Yesu yeka nga Mukama era Omulokozi wange. Webale Mukama, olw'okundokola era nokunsonyiwa! Amiina!\nGwe okusalawo okukiriza Kristo kuvudde ku byosomye wano? Oba Kyekyo, nyiga wano "Nzikiriza Kristo leero" ku peesa wansi.


Laba ebbinu eribeera mu mmotoka z'empaka\nMukwano gwa Grace Khan amanyiddwa nga Essie alumirizza omuyimbi oyo okumukulembera ewa Seeka Umar Kamoga okukola ku by'okusibira olubuto ku mukyala wa Luzinda.\nSeeka Umar Kamoga agamba nti ku kusiba olubuto, Grace yagattako okumusaba azzeewo omukwano gwabwe ne Jovan kubanga yali (Jovan) takyamulaga (Grace Khan) bulungi mukwano ng'obudde abuwa nnyo mukyala we omuzito.\nEby'okumulumiriza obulogo, Grace Khan yabyogeddeko ng'ebyokumwonoonera erinnya nti kubanga ye n'ewa Seeka Umar tamanyiiyo.\nYabasabye baleete obujulizi. Yagambye nti wadde nga yalina enkolagana ne Jovan, talina kya bulogo kyonna kye yali akoze: "Ndayira Katonda okutta jjajjange kubanga mwagala nnyo, sigendangako ku musawo yenna."\nYagasseeko nti, "abo bwe bagenda mu maaso n'okumpaayiriza hhenda kubaggulako emisango." "Nawulira dda ebintu by'obulogo mu bayimbi.\nNze ndi muyimbi muto mu myaka ne mu kisaawe kati okunnyingiza mu by'okuloga baagala kunzitira katale. Nkyalina emikisa gy'okufumbirwa n'okuyimba ne mbeera omuntu ow'amaanyi.\nKati nga lwaki ndoga omuntu?" Bw'atyo Grace eyasangiddwa e Mengo bwe yategeezezza Bukedde ku Lwokusatu. Kyokka yaggumizza nti akyayagala Kitonsa. Kyokka ne Essie yalayidde nti by'alumiriza Grace Khan bituufu.\n"Katonda okunzigyako ebyange byonna, Grace yagenda ewa Seeka."\nWabula omwaka oguwedde, Namatovu yazaalidde Kitonsa ne bakola n'omukolo gwa ‘akiika'.\nSeeka Umar yategeezezza Bukedde nti ku mukolo ogwo (ogwa akiika), maama wa Kitonsa yeegayirira mutabani we akyawe Grace Khan n'atuuka n'okutiisatiisa okumuzaalukuka bw'atakikola.\nKino maama yakikola lwa kusaba kwa Namatovu eyali akoze byonna okukyawaganya Kitonsa ne Grace n'alemwa, ensonga kwe kuzitwala ewa nnyazaala we.\nNoolwekyo tekyewuunyisa Seeka Umar bw'aba nga yavuddeyo n'ayasa ebyama bya Grace Khan eby'okugenda ewuwe asibire olubuto ku mukyala wa Luzinda.\nKitonsa by'ayogera Kitonsa agamba nti ekyamutabula ne Grace Khan kwogeranga nnyo mu mawulire ebibakwatako ng'ate ye obulamu bwe abwagala tebumanyiddwa nnyo mu bantu balala. Jovan Luzinda ye yayimba ‘Omuwala embooseera' ate Grace Khan n'ayimba ‘Simanyi'.\nMuwala ki ono akozesa Ssekamatte emirimu?\nOmusomesa akabassanyizza akalenzi ak'emyaka 13\nStella Nyanzi yeegasse ku b'e Makerere mu Bulungibwansi


Bukedde Online - Abakazi badibizza ppeti ne baggyawo akamasu k’omu kisenge\nAbakazi badibizza ppeti ne baggyawo akamasu k’omu kisenge\nGwe nnali njagala okuwasa yaggyamu olubuto...\nOmukazi weemaleeyo mu kitanda omusajja aveeyo...\nOBADDE okimanyi nti buli olukya omuwendo gw’abakazi oba abawala abatayambala buwale bwa munda gweyongera! Ab’engeri eno bagasseeko n’okudibya ppeti.\nAbasinga bakikola lwa kwagala kutiribiza kabina ng’akamasu k’okusikiriza abasajja babagambeko.\nAbalala beekwasa nti obuwale bw’omunda bubaleetera ebbugumu ne bubabuzaako emirembe so nga waliwo abeemulugunya nti bubasala mu mpataanya z’ebisambi gye bikoma waggulu ekibaleetera oluusi okutambula nga beesokoola.\nWabula olw’okutya okufuna obuzibu nga bali mu bantu n’obutakunama kisusse, abamu kati bambala ‘BBAYIKA’ egattawo byonna n’ekola ng’akawale ne ppetti.\nAbambala bbayika bagamba nti zibawa emirembe ne batambula nga tabalina kye batya nti oba bayinza okugwa ne bakunama mu bantu.\nAbalala bagamba nti ‘bbayika’ etangira olususu lw’ebisambi okwekuuba. Bwe gutuuka ku basajja abagala okulingiza abakazi, ‘bbayika’ ebalemesa kuba ebikka ebisambi era amaaso kwe gakoma.\nWabula mu kisenge ate embeera ya njawulo anti engeri abakazi gye batakyettanira ppeti kirina engeri gye kikosezza akabugumu akabeera mu mudigido ekivuddeko abasajja abamu okukoma ku kassaafaali akamu ne batafuna ‘ggaasi’ asaba nnyongeza.\nEdith Mukisa omukugu mu kubuulirira abali mu bufumbo agamba nti ensangi zino abakazi bangi tebakyatya era bangi kumpi bayita bwereere nga y’ensonga enkulu lwaki ppetti bazidibizza.\nEdda ppeti yakolanga ekikooyi mu ngoye ezitangaala ng’eyamba eby’omunda obutalabika wamu n’obutalaga bwereere bwa mukazi oba enkula ye ate nga n’omuntu agyambadde abeera aggumidde bulungi.\nPpeti eyamba omukazi okusigala ng’abuguma naye ennaku zino abawala oba abakazi akabugumu ka wansi tebakyakafaako nga y’ensonga lwaki tebakyanyumira basajja nga bali mu buliri okukkakkana nga kasafaali bakomye ku kamu ne watabaawo nnyongeza.\nAte omukazi bwe yagendanga mu nsonga nga teyeetegese nga ppeti y’esooka okukugira obutayonoona lugoye lwe.\nEnnaku zino bantu tebakyatya bwereere ate bw’ogattako okukoppa misono awatali abakuba ku mukono ne kiyitirira. Bwe kwegasseeko abazadde abamu obutafaayo kulondoola na kukebera baana nga bava awaka ebbeetu ne lyeyongera.\nEdda ng’omwana bw’aba ava awaka ng’abazadde basooka kumukebera oba ayambadde ppeti n’akawale k’omunda akatukula kuba bwe wafunanga obuzibu ku kkubo ne bakwambula nga yo ppeti esigalako. Yadde abakyala bettanidde nnyo bbayika nazo zirina ebizibu byazo.\nMukisa agamba nti bbayika teziwa bitundu bya kyama bbeetu kuyisa mpewo era zongedde nnyo okuleeta obulwadde bwa candida mu bakyala kuba ezisinga zirina matiriyo ya kapiira etayitamu mpewo ekiyamba akawuka k’omu bukyala okukula.\nAte kiyitirira ng’omuntu oyambadde n’akawale akakwata ennyo n’ogattako empale ya jjiini ekukwata, empewo n’ebulwa aw’okuyita.\nMukisa agamba nti abakazi abamu beekwasa nti ekibambaza bbayika bisambi kwekuuta naye abawadde amagezi okukozesa pawuda ayitibwa Hit prettly powder ow’abaana ayamba obutabutuka oba okutambulanga ne lotion yonna mu nsawo ng’ogera akabanga n’oyisaawo kikuyambe okubeera nga waseerera.\nAte bwe tuddako mu kisenge, okusobola okunyumirwa obulungi akaboozi omusajja alina okuba ng’asobola okwambula mukyala we naye abakazi abambala bbayika bazibuwalira abasajja okwambula kuba bambala zibakwata omubiri.\nBATUUKA ALAGA EBIRUNGI BYA PPETI\nElizabeth Batuuka ow’e Kireka agamba nti ppeti kitegeeza buyonjo kuba ekko eriva ku mubiri lisooka kukwata ku ppeti nga terinnagenda ku lugoye lwa kungulu era kyekimu ne vesiti bw’otagyambala essaati eddugala mangu.\nPpeti ya buvunaanyizibwa ate omukyala yenna agyambala abeera n’akabugumu ate ng’asigala yeetaaya bulungi awatali byakumunyiga.\nFfe edda okwambala ppetti kyabanga kya buntubulamu naye ennaku zino abavubuka baggwaako ensonyi kuba n’obuwale bagenda babudibya.\nEdda nga tusaaniika emmere n’eggumira bulungi y’ensonga lwaki n’abasajja b’ennaku zino tebakyasikirizibwa nnyo bakyala baabwe kuba babatuukako nga bonna bannyogoga n’abasajja ne baggwamu amaanyi.\nOmukazi okanya kuyomba mbu omusajja tamalaako so nga ggwe omuleetedde obutamalaako olw’obunnyogovu obumukanga. Abakyala basaana baddemu okuyiga ‘okwesaaniika’ obulungi baggumire bave mu by’okutunda ayolesa y’amazaawo mangu baddeyo ku nnono yaffe.\nWeewuunye mulimu n’abatayambala mpale, kati olwo bw’agwa ku buzibu? Ate Ronald Mubiru (wansi) ow’e Bbanda annyonnyola nti sikirungi abaagalana okuba nga bagenda mu kaboozi omusajja n’atuukira ku mubiri kwennyini, kiba kyetaaga omukyala ng’omutandika mpolampola okutuusa lw’otuuka ku nsonga.\nFfe bwetwabanga tuva awaka ng’abawala babeera ne ppetti munda nga ne maama bw’atabaawo taata yali yakiyiga okukebera buli muwala oba ayambadde ppetti naye eby’ennaku zino n’abazadde bennyini tebazambala ate n’ebiseera ebisinga abaana tebabeera nabo.\nAmasomero nago gaayambangako okukaka abazadde okugulira abaana ppetti naye ennaku zino siraba ppetti bwe zibeera ku byetaago.\nAbawala bagamba nti kati gulinga ogwafuuka omusono abawala okutambula ng’akabika kagenda kusagala.\nBagamba nti abatya okukunnumba nga temuli ka munda bambala buwale obwakazibwako erya G-string obw’oluwuzi nabwo obuwa ebbina ebbeetu okutambula nga lizina.\nBazingizza abaagalana nga beesanyusa ne babatema ebiso: Omusajja bamusse


Ekyappa kya Minisita Kibuule ku ttaka ly’e Buikwe kyakusazibwamu | NTV\nHome » News » Akawungeezi » Ekyappa kya Minisita Kibuule ku ttaka ly’e Buikwe kyakusazibwamu\nEkyappa kya Minisita Kibuule ku ttaka ly’e Buikwe kyakusazibwamu\nMinisitule y’ebyetataka nga eyiita mukitongole kyayo ekiwadiisa ettaka, esazizamu ebyapa byona nga n’ekyaminisita Ronald Kubuule mwokitwalidde ku ttaka erirude nga liriko okusiiika omuguwa mu kitundu kye Kigaya- Golomolo ekisangibwa mu Disitukiti eye Buikwe.\nOkutuuka ku kusalawo kuno kyadirira Buganda Land Board kulw’abantu abali kuttaka lino okwekubira enduulu mu Minisitule y’ebyettaka okunonyereza kubayiita bananyini ku ttaka lino, abali batadiiise okubasenza akati.\nNga kino kyawalirizza minisitule yebyettaka okuttakawo olukiiko okuwulira enjuyi zombiriri ku nsonga eno, era nga mulikiiko olwasoka basaba enjuyi zombiriri okuleta ebiwadiiko ebiraga obwananyini ku ttaka lino.\nEra Mulukiiko olwokubiri nga lwelutudde olwaleero, banamateeka ba Minisita Kibuule ababadde basubirwa okuleta obukakafu nti, bebananyini ttaka balemeredwa.\nEkiwaliriza Minisitule y’ebyattaka okulangirira nga Buganda Land Board bwerinanyini wettaka lino mu matteka.\nAkubiriza olukiiko luno nga yakulira n’okuwandiisa epyapa mu minisitule yebyettaka Joseph kibande nalangirira nga buli kyapa ekyafulumizibwa ku ttaka lino erye Golomolo mu Buikwe nga ogyeko ekya Buganda Land Board bwebiri ebiffu.\nOkusalawo kuno ku kyamudde abantu abali ku ttaka lino nga nabo babademu mu lukiiko luno, nebatendereza Buganda Land Board okubadukirira nebawayonya ekibba ttaka.\nOkusalawo kuno tekusanyudde banamatteka ba Minisita Ronald Kibuule nga bakubye ebituuli mu kusalawo kino.\nNabwekityo bawezze okwongera ensonga eno mu mbuga zamatteka.\nEttaka lino erirudde nga liriko okusiika omuguwa liwerera daala acres 85, nga Minisita Ronald Kiibuule gwerivudde mungalo yaligula ku Musa Katerega.\n‹ Ababadde balina okukungaanya omusaayi ku kiteebe kya FDC tebalabiseeko\nOmutendesi wa Uganda Desabre agamba abazannyi ba Cranes babulamu ›\nPosted 21 hours 24 min ago..\nPosted 21 hours 19 min ago..\nPosted 21 hours 16 min ago..\nPosted 21 hours 3 min ago..


Biblica® Bayibuli Entukuvu, Endagaano Enkadde nʼEndagaano Empya ekwatiddwa ku katambi™ Ebikolwa by’Abatume 1\n1 Mu kitabo ekyasooka, munnange Teefiro, nakutegeeza ebintu byonna okuva Yesu lwe yatandika okukola emirimu gye n’okuyigiriza, 2 okutuusa ku lunaku lwe yatwalibwa mu ggulu ng’amaze okuwa abatume be, be yalonda, ebiragiro ku bwa Mwoyo Mutukuvu. 3 Mu nnaku amakumi ana ezaddirira, Yesu yalabikira abatume nga mulamu era n’abakakasa mu ngeri nnyingi, era buli lwe yabalabikiranga ng’ayogera nabo ku bigambo by’obwakabaka bwa Katonda. 4 Awo bwe yali ng’alya nabo ekijjulo n’abalagira baleme kuva mu Yerusaalemi naye balindirire ekisuubizo kya Kitaawe. Yagamba nti, “Ekyo kye mwawulira nga mbagamba nti, 5 ‘Yokaana yabatiza na mazzi, naye mmwe mujja kubatizibwa na Mwoyo Mutukuvu mu nnaku si nnyingi.’ ”\nne Yakobo, omwana wa Alufaayo, ne Simooni eyayitibwanga “Omuzerote* Omuzerote Abazerote be baayeekeranga gavumenti y’Abaruumi mu biro ebyo”, ne Yuda, omwana wa Yakobo.\n*1:13 Omuzerote Abazerote be baayeekeranga gavumenti y’Abaruumi mu biro ebyo


Bukedde Online - Guvnor Ace alaze eyamusuuza nnamukadde we ow'emyaka 68\nGuvnor Ace alaze eyamusuuza nnamukadde we ow'emyaka 68\nGuvnor Ace ne Justine nga balya obulamu.\nOMUYIMBI Guvnor Ace ng’amannya ge amatuufu ye Ronald Ssemawere afunye embooko y’omuwala emumaleko ‘situleesi’ ya nnamukadde Omuzungu Mona Lisa Larsson ow’emyaka 68! Omuwala ono kati gw’apepeya naye gwe yayise Justine, Munnayuganda nga babeera bonna e Sweden.\nBano balina n’ebifaananyi bye bazze beekubya nga banyumirwa obulamu omuli n’eby’omuwala ng’afukamidde amunywesa omwenge ogw’ebbeeyi, amukuba kiisi ku ttama n’ebirala nga bali mu mmotoka beevuga ebiraga nti kati y’ali mu kintu.\nBino we bibeereddewo nga Lisa ali mu Uganda atalaaga mikutu gy’amawulire egy’enjawulo alombojja engeri Guvnor Ace gwe yatwala e Sweden gye yamuddukako ng’eno bw’alaga omuvubuka Aziz Mawanda ow’emyaka 19 gw’agamba nti gw’azizza mu kifo kye.\nGuvnor Ace bwe yabuuziddwa ku nkolagana ye ne Justine yasoose kutegeeza nti awulira bingi ebyogerwa naye omuwala ono mukwano gwe era amutenda nti yakuzibwa n’empisa y’ensonga lwaki amufukaamirira n’okweyisa mu mbeera ey’omuntu ali mu laavu.\nAYOGEDDE KU LAAVU YE N’OMUZUNGU Bwe yabuuziddwa ekituufu ekyamutabula n’Omuzungu okutuuka okumuddukako, Guvnor Ace yasoose kutegeeza nti ye n’Omuzungu tebabeerangako mu laavu, kaali kazannyo akakkomekerezebwa amangu ddala nga baakatuuka e Stockholm mu Sweden.\n“Olw’okuba ffembi buli omu alina kye yali ayagala ku munne, Lisa yali anoonya kufuuka ‘sereebu’ kale bwe yansaba okulabikira mu vidiyo yange eya ‘Mukadde’ mu kifo ky’okumpa ssente namusaba antwale e Bulaaya Kino okutuukirira amangu twakkiriziganya okukola embaga ey’ekiguumaaza ne tugenda ewa diisi kyokka kontulakiti yange naye yali nti olutuuka e Sweden eby’obufumbo nga bikoma awo buli omu ng’akwata lirye era kino bwe kyali nga kati ndi mu kuzimba linnya lyange buto ebya laavu bye mwogerako nze sibimanyi.\nGUVNOR ACE ALI MU BUZIBU? Omu ku mikwano gya Guvnor Ace ataayagadde kumwatuukiriza mannya naye ng’abeera Sweden gwe twayogede naye yategeezezza nti Guvnor Ace ali mu kattu oluvannyuma lw’Omuzungu okusaba kkooti e Sweden ebagattulule asobole okufuna omusajja omulala.\nWabula ono agamba nti Guvnor Ace eby’okuteeka emikono ku mpapula za Lisa yabigaanye nti kubanga ssinga kino kikolebwa kiba kitegeeza obufumbo kw’ayimiridde e Sweden bujja kuba buweddewo ng’aliyo mu bukyamu ate nga tannaba kuweza myaka esatu egikkirizibwa mu mateeka g’e Sweden omuntu abadde mu bufumbo okwetongolerako.\nAyongerako nti mu mbeera eno ssinga Guvnor Ace agaanira ddala kyokka nga tewali nsonga ya maanyi gy’awa, kiba kitegeeza nti Lisa alina okugumiikiriza emyaka ebiri n’ekitundu okuyitawo okusinzira ku mateeka olwo kkooti emukkirize okugenda mu maaso n’okufuna omusajja omulala awatali kwebuuza ku muntu mulala.\nWabula Guvnor Ace bwe yabuuziddwa ku nsonga eno yazzemu nti bino tabimanyi ye ky’amanyi enkolagana ye ne Lisa yaggwawo era buli omu waddembe okufuna omwagalwa omulala\nMona Lisa Larsson,\nEnteekateeka za ppate ya ‘Million Dollar Party’ ziri mu ggiya.


Bukedde Online - Ssentebe bamulondedde ku mmundu\nSsentebe bamulondedde ku mmundu\nWAABADDEWO obunkenke mu kuddamu okulonda ssentebe w’ekyalo ky’ e Lugala mu zooni ‘I’ mu munisipaali y’e Lubaga amagye ne poliisi bwe baayiiriddwa mu bungi okwewala embeera eyinza okuvaako akalulu okuddamu okuyiika.\nAbaserikale nga bali mu batuuze abazze okulonda.\nWAABADDEWO obunkenke mu kuddamu okulonda ssentebe w'ekyalo ky' e Lugala mu zooni ‘I' mu munisipaali y'e Lubaga amagye ne poliisi bwe baayiiriddwa mu bungi okwewala embeera eyinza okuvaako akalulu okuddamu okuyiika.\nAbaavuganyizza baabadde bana nga kuliko; John Bosco Kibalama, Saddam Baluboine, Enock Kamya ne Gonzaga Kabuye kyokka ng'embiranye ey'amaanyi yabadde wakati wa Gonzaga ne Kibalama abaddeko era nga Gonzaga ye yali amyuka Kibalama.\nGye byaggweeredde nga Gonzaga awangudde n'obululu 532 ate Kibalama n'afuna n'obululu 425.\nWakati mu byokwerinda ebyabadde binywezedwa ku ssaawa 4:00 ez'oku makya eyakulidemu okulonda Ezera Ongalia yasoose n'ayogerako eri abantu n'ababuulira ebirina okugobererwa na buli alina okwetaba mu kulonda by'atekedwa okuba nabyo.\nOluvannyuma enteekateeka z'okulonda zaatandise nga zaasoose na kukebera n'okwekenneenya enkalala z'abalonzi era kino kyatutte essaawa ezisoba mu ttaano ekyavudeko n'abamu ku balonzi okwagala okwekyawa olw'okubakalirira mu musana n'okubakandaaliriza wadde nga baakedde.\nKu ssaawa 9:00 abeesimbyewo baalagiddwa okuyimirira mu maaso abalonzi ne batandiika okubasimba mu mugongo era olw'omuwendo naye olw'obungi bw'abantu ab'akakiiko k' ebyokulonda baasazeewo okukozesa abamu ku byebyokwerinda okwetaba mu kubala abantu.\nOluvannyuma akakiiko kaalangiridde Kabuye ku buwanguzi era ne bamuwa empapula eziraga nti akkiriziganyizza n'ebivudde mu kulonda ateekeko omukono kye yakoze kyokka munne Kibalama yagaanye okuteekako omukono ku mpapula zino ne yeekandagga n'abawagizi be n'ategeeza nti, agenda mu kkooti.\nKino tekyalobedde b'akaakiiko k'ebyokulonda okulagira Kabuye okugenda mu maaso n'okulangirira olukiiko lwe.


Bukedde Online - Abantu beeyiye ku mukolo gw'amazaalibwa ga Kabaka ag'emyaka 60: Gubadde gwa byafaayo\nEbikwata ku mmotoka eyaweereddwa Kabaka\n'Nze nnasooka okusitula Omulangira Mutebi ...\nAMAZAALIBWA ga Ssaabasaja Kabaka wa Baganda ag’emyaka 60 gaataddewo ekyafaayo mu Buganda!\nBya Ahmed Mukiibi, Dickson Kkulumba ne Lillian Nalubega.\nEkyafaayo kino ye Likoda Ssaabasajja gy'ataddewo nga Kabaka wa Buganda asoose mu byafaayo bya Buganda eby’emyaka kumpi 700 okukuza amazaalibwa ag’emyaka 60 egy’obukulu kubanga Bassekabaka bonna 35 abaamusooka okutuula ku Nnamulonda, tewali yaweza wadde emyaka 50 ku nsi.\nEbyafaayo biraga nti Ssekabaka Muteesa I eyafiira ku myaka 47 mu 1884 ye yali akyasinze okuwangala mu Bakaba bonna aba Buganda nga Mutebi II tannatuula ku Namulondo. Ssekabaka Mutesa II azaala Kabaka Mutebi ye yafiira ku myaka 45 mu 1969.\nEmikolo gy’amazaalibwa ga Kabaka Mutebi II gyabadde minyuvu okufa obufi olwa nnasisi w’omuntu abajjuza Bulange n’efuuwa, abalala ne bakwatirira oluguudo lwonna olwa Kabaka njagala olwa mayiro ennamba (okuva ku Lubiri okutuuka ku Bulange) n’abamu ne bayimirira ku mabbali ng’enguudo endala ezeetolede ku Bulange ezagaddwa Poliisi n’amagye ga UPDF nga tewali mmotoka ekkirizibwa kuyitamu.\nEnduulu ey’oluleekeleeke yasaanikidde Bulange ku ssaawa 10:25, Kabaka ng’ali ne Nabagereka bwe batuuse ne bagenda butereevu ku kizimbe ekipya ttuku ‘Masengere”, ekyazimbiddwa ku ssente ezisoba mu buwumbi butaano ezaasondeddwa Abaganda n’abantu ba Kabaka okuva ebweru wa Buganda nga bayita mu Pulojekiti eya 'Ettoffaali".\nKatikkiro wa Buganda Charles Peter Mayigga yagambye nti “Masengere” kye kirabo ky’amazaalibwa bantu ba Buganda kye bawadde Kabaka waabwe.\nZaabadde essaawa 10:30 ez’oku makya Kabaka n’asala akaguwa okukiggulawo mu butongole Masengere eno, ezimbiddwa mu bbanga lya mwaka gumu gwokka era oluvannyuma n’agirambula wakati mu ssanyu n’okwejjaga.\nMuseveni amutonedde kapyata ya bukadde 450\nPulezidenti Museveni naye yayongedde ebbugumu mu mikolo bwe yasitukidde mu mmotoka ensajja Kapyata ey’ekika kya “2015 Toyota Land Cruiser V8” n’agiwa Ssaabasajja Kabaka ng’ekirabo ky’amazaalibwa.\nKapyata eno enzirugavu yonna ng’etemagana nga mukene, eggula ddoola okuva ku 80,000 okudda waggulu ( mu ssente za Uganda okuva mu bukadde nga 230) ng’ekyali mu kkolero, ekitegeeza nti bw’eba esasudde emisolo gya URA esobola okweggwera mu bukadde nga 300.\nMmotoka eno, Pulezidenti yagitidde Omumyuka wa Pulezidenti Edward Sekandi eyagikwasizza Ssabasajja wamu ne Kaadi yaayo n’obubaka wa Pulezidenti Museveni obw’okumuyozaayoza okutuuka ku myaka 60 n’okumwagaliza obuwangaazi.\nOmukolo gwetabiddwaako abanene\nNg’oggyeeko Masengere ne mmotoka Kapyata eya Museveni, Omukama wa Toro, Rukirabasaija Oyo Nyimba Kabamba Iguru Rukidi IV ow’emyaka naye yayongedde ebbugumu mu mikolo gino egyalagiddwa obutereevu ku Bukedde TV okuva lwe gyatandise okutuka lwe gyawedde, bwe yeegasse ku Kabaka Mutebi II olwo enduulu n’esaanikira Bulange.\nRukirabasaija Oyo eyazaalibwa nga 16 April 1992, agenda kuweza emyaka 23 ku Lwokuna olujja ng’emikolo emikulu giri mu Lubiri lw’e Fort Portal.\nObwakaka bwa Bunyolo, Nkole, Busoga, Japadhola nabwo baakikiriddwa Bakatikkiro, ate Germany ne Buyindi zaakiikiriddwa ababaka baazo mu Uganda.\nOlulyo olulangira lwaweddeyo nga Jjajja w’Obusiraamu Omulangira Kasim Nakibinge Kakungulu, Omulangira Namugala, Omulangira David Wassajja, Omulangira Crispin Jjunju Kiweewa, Bannalinya Nnaabaloga, Kagere, Nassolo , Abambejja Ssangalyambogo, Nkinzi n’abalala nabo tebaalutumiddwa mwana.\nAbaaliko bakatikkiro nabo tebaalutumidde mwana!\nAbaaliko ba Katikkiro ba Buganda, Joash Mayanja Nkangi, Dan Mulika, eyali Katikkiro Apolo Nsibambi, Omumyuka wa Saabawolereza Steven Kavuma, Loodi Meeya wa Kampala Erias Lukwago, Dr. Kizza Besigye, ababaka ba Palamenti abakiikirira ebitundu bya Buganda, bassentebe ba LC5, 3 ne bammeeya b’ebibuga nabo baabaddewo nga beegasse ku Baminisita ba Kabaka, ab’amasaza n’abataka abakulu b’obusolya.\nAbayimbi ab’amannya abeegattira mu kibiina ekya ‘Buganda all Stars’ omwabadde Bobi Wine, Catherine Kusasira, Irene Namatovu, Karim Ssava, Matthias Walukaga, Hajjati Sophie Nantongo, Annet Nandujja n’abalala beeyimbidde Kabaka oluyimba olw’Amazaalibwe.\nAbaana b’amasomero ag][enjawulo wamu n’ebibiina by’abakuba engoma n’ebivuga eby’ekinnansi nabo baabesabeesezza Kabaka n’abagenyi.\nKabaka yasiimye musajja we Paul Ssaaka omuyiiya w’ennyimba ez’ekinnansi gwe yawadde Satifiketi wamu n’ekibiina ky’abasawo bannakyewa ekya Buganda Health Volunteers ekya Dr. Fiona Kalinda nabo be yawadde Satifiketi\nEmikolo gyatuuse ku ntiko ku ssaawa 7:30, Kabaka bwe yasazze Kkeeki y’amazaalibwa ng’ali ne Rukirabasaija Oyo nga Kkeeki eno yabadde mu kifaananyi eky’ekizimbe Masengere.\nEmikolo olwawedde, Ssabasajja n’agabula abagenyi be ekijjulo makeke mu Lubiri abantu be ne banywa ne balya ne basindisa n’ebigere.\nEbifaananyi bya Steven Musoke, Rogers Kibirige ne Dickson Kulumba\nPosted by Bukedde on Monday, April 13, 2015\nAbantu beeyiye ku mukolo gw''amazaalibwa ga Kabaka ag''emyaka 60: Gubadde gwa byafaayo\nOmukozi naye alulojja; Kayihura alagidde okumuggya e Luzira


Matayo 1 LCB - Mateus 1 NVI-PT | Biblica América Latina\nMatayo 1 LCB - Mateus 1 NVI-PT\n1Luno lwe lulyo lwa Yesu Kristo, omwana wa Dawudi omwana wa Ibulayimu:\n2 Ibulayimu yazaala Isaaka,\n3 Yuda n’azaala Pereezi ne Zeera mu Tamali,\n4 Laamu yazaala Aminadaabu,\n5 Salumooni yazaala Bowaazi mu Lakabu,\n6 Yese yazaala Kabaka Dawudi.\n7 Sulemaani yazaala Lekobowaamu,\n8 Asa n’azaala Yekosafaati,\n9 Uzziya n’azaala Yosamu,\n10 Keezeekiya n’azaala Manaase,\n11 Yosiya n’azaala Yekoniya ne baganda be mu kiseera eky’okutwalibwa e Babulooni.\n12 Nga bamaze okutwalibwa e Babulooni:\n13 Zerubbaberi n’azaala Abiwuudi,\n14 Azoli n’azaala Zadooki,\n15 Eriwuudi n’azaala Eriyazaali,\n16 Yakobo n’azaala Yusufu, oyo ye bba wa Maliyamu eyazaala Yesu ayitibwa Kristo.\n17 Noolwekyo emirembe gyonna okuva ku Ibulayimu okutuuka ku Dawudi gyali kkumi n’ena, era okuva ku Dawudi okutuuka ku kuwaŋŋaangusibwa e Babulooni, emirembe kkumi n’ena, era okuva ku kuwaŋŋaangusibwa e Babulooni okutuuka ku Kristo, nagyo emirembe kkumi n’ena.\n18 Okuzaalibwa kwa Yesu Kristo kwali bwe kuti: Maliyamu nnyina bwe yali ng’akyayogerezebwa Yusufu, era nga tebanaba kufumbiriganwa n’alabika ng’ali lubuto ku bwa Mwoyo Omutukuvu. 19 Awo Yusufu eyali amwogereza, olwokubanga yali muntu mulungi n’asalawo mu mutima gwe okumuleka, naye ng’ayagala akikole mu kyama aleme kukwasa Maliyamu nsonyi.\n20 Naye bwe yali ng’agalamidde ku kitanda kye ng’akyabirowoozaako, n’afuna ekirooto; n’alaba malayika wa Mukama ng’ayimiridde w’ali, n’amugamba nti, “Yusufu, omwana wa Dawudi, totya kutwala Maliyamu okuba mukazi wo! Kubanga olubuto lw’alina yalufuna ku bwa Mwoyo Mutukuvu. 21 Era alizaala Omwana wabulenzi, olimutuuma erinnya Yesu, (amakulu nti, ‘Omulokozi’) kubanga y’alirokola abantu bonna mu bibi byabwe.”\n22 Bino byonna byabaawo kisobole okutuukirira ekyayogerwa Mukama ng’ayita mu nnabbi we ng’agamba nti, 23 “Laba omuwala atamanyi musajja aliba olubuto, alizaala omwana wabulenzi, era aliyitibwa Emmanweri.” Amakulu gaalyo nti, “Katonda ali naffe.”\n24 Yusufu bwe yazuukuka, n’akola nga Malayika bwe yamulagira, n’atwala Maliyamu okuba mukazi we. 25 Naye Yusufu n’atamumanya okutuusa lwe yamala okuzaala Omwana. Yusufu n’amutuuma erinnya Yesu.


Yesu Akwatibwa mu Nnimiro y’E Gesusemane | Ekitabo ky’Abaana\nBISOME MU Afrikaans Albanian American Sign Language Amharic Armenian Azerbaijani Azerbaijani (Cyrillic) Basque Bassa (Cameroon) Batak (Karo) Bicol Bislama Boulou Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Croatian Czech Dangme Danish Dutch Edo Efik English Estonian Ewe Fijian Finnish Fon French Ga Galician Garifuna Georgian German German Sign Language Greek Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko Indonesian Irish Isoko Italian Italian Sign Language Kabiye Kabuverdianu Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korean Kwangal Kwanyama Latvian Lhukonzo Lingala Lithuanian Lomwe Low German Lucholi Luganda Luo Luswayiri Luwalabu Macedonian Macua Malagasy Malay Malayalam Mam Marathi Maya Mazatec (Huautla) Mixe Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Ngangela Nias Nigerian Pidgin Norwegian Nyungwe Nzema Okpe Ossetian Otetela Pangasinan Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (South Africa) Setswana Seychelles Creole Shona Sinhala Slovak Slovenian Spanish Sranantongo Sunda Swati Swedish Tagalog Tahitian Tamil Tandroy Tarascan Tatar Telugu Thai Tiv Tojolabal Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Valencian Venda Vezo Vietnamese Waray-Waray Wayuunaiki Wolaita Xhosa Yoruba Zapotec (Lachiguiri) Zulu\nYesu n’abatume be baatambula ne bayita mu Kiwonvu Kidulooni ne batuuka ku Lusozi olw’Emizeyituuni. Essaawa zaali ziyise mu mukaaga ogw’ekiro era omwezi gwali gwa ggabogabo. Bwe baatuuka ku nnimiro y’e Gesusemane, Yesu yabagamba nti: “Musigale wano, mutunule.” Oluvannyuma Yesu yeeyongerako katono mu maaso mu nnimiro n’avunnama. Ng’alina ennaku nnyingi ku mutima, Yesu yasaba Yakuwa n’amugamba nti: “Ky’oyagala ka kikolebwe.” Oluvannyuma Yakuwa yatuma malayika okuzzaamu Yesu amaanyi. Yesu bwe yaddayo awaali abatume be abasatu, yabasanga beebase. Yabagamba nti: ‘Muzuukuke! Kino si kye kiseera okwebaka! Essaawa etuuse mpeebweyo mu mikono gy’abalabe bange.’\nMu kaseera ako, Yuda yatuuka n’ekibinja ky’abantu nga balina ebitala n’emiggo. Yuda yali amanyi wa gye baali basobola okusanga Yesu, kubanga Yesu n’abatume be baateranga okugenda mu nnimiro y’e Gesusemane. Yuda yali agambye abasirikale nti agenda kubalaga Yesu. Yuda yagenda butereevu awaali Yesu n’amugamba nti: ‘Omuyigiriza, emirembe gibe naawe,’ era n’amunywegera. Yesu yagamba Yuda nti: ‘Ondyamu olukwe ng’onywegera?’\nYesu yasemberera ekibinja ky’abantu abo n’ababuuza nti: “Munoonya ani?” Baamuddamu nti: “Yesu Omunnazaaleesi.” Yabagamba nti: “Ye nze.” Abasajja abo badda emabega ne bagwa wansi. Yesu yaddamu n’ababuuza nti: “Munoonya ani?” Baamugamba nti: “Yesu Omunnazaaleesi.” Yesu yaddamu n’abagamba nti: ‘Mbagambye nti ye nze. Bano mubaleke bagende.’\nPeetero bwe yalaba ebyali bigenda mu maaso, yasowolayo ekitala kye n’asalako okutu kwa Maluko, eyali omuddu wa kabona asinga obukulu. Naye Yesu yakwata ku kutu kw’omusajja oyo n’amuwonya. Oluvannyuma yagamba Peetero nti: ‘Ekitala kyo kizze mu kifo kyakyo. Bw’okwata ekitala okulwana, olittibwa na kitala.’ Abasirikale baakwata Yesu ne bamusiba emikono, era abatume badduka. Abantu abo baatwala Yesu ewa kabona omukulu ayitibwa Anaasi. Anaasi yabuuza Yesu ebibuuzo, oluvannyuma n’amusindika eri Kayaafa, kabona asinga obukulu. Naye kiki ekyatuuka ku batume?\n“Mujja kuba n’ennaku mu nsi, naye mugume! Nze mpangudde ensi.”—Yokaana 16:33\nEbibuuzo: Kiki ekyaliwo mu nnimiro y’e Gesusemane? Ebyo Yesu bye yakola ekiro ekyo bikuyigiriza ki?\nMatayo 26:36-57; Makko 14:32-50; Lukka 22:39-54; Yokaana 18:1-14, 19-24\nAsaba nga Munakuwavu Nnyo\nLwaki Yesu asaba nti: “Nzigyaako ekikopo kino”? Atidde okutuukiriza obuvunaanyizibwa bwe ng’Omununuzi?\nKristo Aliibwamu Olukwe era Akwatibwa\nYuda anoonya Yesu n’amufuna wadde nga matumbi budde.\nYesu Atwalibwa eri Anaasi n’Oluvannyuma eri Kayaafa\nYesu awozesebwa mu ngeri etali ya bwenkanya.


Bukedde Online - Ennaku enyooka mu bikonde;Abazannyi basiibirira buugi\nEmpindi n'Effumbe bulyomu awera kuggya munne mu mpaka\nMiya atadde abawagizi ba Misiri ku bunkenke\nMu kutendekebwa, abakubi 3 baakozesanga omugogo gwa giraavu gumu mu mpalo.\nOkuva ku kkono, Kakande, Kakeeto ne Ayiti nga balya emigaati n'obuugi.\nTtiimu y’eggwanga ey'ebikonde The Bombers, eyeetabye mu mpaka za World Boxing Championships e Girimaani, yalemeddwa okusasulira wooteeri ya Hyperion mw'ebadde esuzibwa, yavuddeko abakubi 3; Muzamir Kakande,Geoffrey Kakeeto ne David Ayiti okuggyibwako paasipooti okutuusa ng'ebbanja ery'obukadde 16 lisasuddwa.\nGuno si gwe mulundi ogusoose ekintu nga kino okubeerawo kuba ne mu mpaka z'Afrika ze basembye okwetabamu e Congo Brazzaville, ttiimu yaggyibwako paasipooti lwa butaba na ssente za wooteeri.\nFRED KISEKKA akukubidde ttooci mu kusoomoozebwa okuli mu ttiimu eno.\nUganda yeefuga ebikonde mu myaka gy'e 60 ne 70, abaggunzi ab'enjawulo bwe baagiwangulira emidaali.\nKu bano kuliko; Leo Lwabwogo (eyawangula feeza mu mizannyo gya Olympics mu 1972 n'omudaali ogw’ekikomo mu 1968), Eridad Mukwanga (ogw’ekikomo mu 1968), John ‘The Beast’ Mugabi (yaleeta feeza mu 1980) ne Ayub Kalule (zaabu mu 1974 mu mpaka za World Boxing Championships e Cuba). Obuwanguzi buno bwafuula Uganda nnamba 4 mu kuggunda ehhuumi, emabega wa Cuba, Russia ne Amerika ebiseera ebyo.\nKu mugatte gw'emidaali omusanvu Uganda gye yaakawangula mu Olympics, ebikonde birinako ena, (feeza 2 n’egy’ekikomo 2).\nAte mu gya Commonwealth 49 bye bisinzaako egya zaabu (8) ne feeza 10.\nMu mizannyo gy'Afrika, Uganda yaakawangula emidaali 81, nga 22 givudde mu bikonde (zaabu 8, ffeeza 7 n’egy'ekikomo 8).\nEbibalo biraga nti ng’oggyeeko emizannyo gy'Afrika, emisinde we gikulembedde olukalala lw'emidaali 41, teri mizannyo mirala gisinga bikonde mu kuwangulira Uganda midaali mingi, kyokka ye ttiimu esinga obutafiibwako, ekiviiriddeko abazannyi okuyagga nga bagenze mu mpaka e z'ebweru.\nYusuf Babu ng'atendekebwa mu luggya lw'amaka agamu.\nNg’oggyeeko kiraabu ya KCCA Boxing Club n'eya UPDF, teri muggunzi wa bikonde asasulwa musaala. Mu mpaka ng’eza National Open, kiraabu zikansa abazannyi okuzannya ekicuba.\n'Zebra' Ssenyange omu ku batendesi ba kiraabu ya Lukanga, yagambye nti buli muzannyi gwe baggya mu kiraabu ezirina akakwate ku yaabwe okuli; Zzana Boxing Club, Zebra Boxing Club n’endala, bamusasula 5000/- buli lunaku n’okubawa ekyemisana era wano kiba eri muzannyi okukola obulungi okutuuka ewala aweze ku ssente.\nEmbeera ku ttiimu y'eggwanga teyawukana, era bwe babeera mu nkambi, abazannyi beerya nkuta obutafaananako bannaabwe ku ttiimu z’eggwanga ez'enjawulo, abasuubira okuva mu nkambi n'ensako.\nMu kwetegekera empaka z'Afrika ezaali e Congo Brazzaville gye buvuddeko, abazannyi baatiisatiisa okudduka mu nkambi lwa butaweebwa nsako nga bagamba nti ne famire zaabwe baazireka nga tezirina kyakulya.\nBaamala emyezi 3 mu nkambi kyokka akakiiko ka NCS kaawaako abayitamu bokka 200,000/-, bo ne bawaako bannaabwe abaasigala 30,000/-.\nAbamu ku bazannyi abaagenda e Brazzaville abataayagadde kwatulwa mannya, bagamba nti kati baliira ku nsiko kuba abababanja bagamba nti bagaanyi bugaanyi okubasasula kuba baasasulwa obutitimbe bw'ensimbi olw’okukiirira Uganda mu mpaka ennene bwe zityo.\nE Congo Brazzaville, Kakande (Welter), Kakeeto (Bantam) ne Ayiti (Super Heavy) abeetabye mu mpaka z'e Girimaani, baasoose kuwangulira Uganda emidaali esatu, ogwa zaabu ne feeza ebiri, ekyayambye eggwanga okumalira mu kyokusatu ku nsi 32 ezeetabamu.\nBano n’okutuusa leero tebayanirizibwanga mu butongole ekyaviiriddeko eyali kapiteeni waabwe, Shadir Musa okulemera bendera eyabaweebwa nga basimbula.\nNga beetegekera empaka z’e Girimaani, ‘The Bombers’ yayingira enkambi nga July 13, kyokka ebbanga lyonna lye yamalayo baali bakaaba bbula lya mmere.\nChristopher Mbowa, omusawo wa ttiimu ya Bombers ye yasooka okulabula ku ngeri endabirira embi bwe yali egenda okusubya Uganda okukola obulungi naddala ku Ayiti, azannyira mu 'Super Heavy', eyali yeetaaga okuliisibwa ennyo okusinziira ku buzito bw'akubiramu.\nMbowa agamba: “Owa Super Heavy yenna alina okulya essowaani z’emmere 4 buli lunaku, kkiro y’ennyama oba oludda lw’enkoko kuba biwa omukubi amaanyi kw'agatta n’ebibala. Ku bino tewali kyali mu nkambi.\nOmuyima wa UBF, Godfrey Nyakana, yeemulugunya ku bunafu obuli mu bukulembeze buno obutuusizza n’abazannyi ku ttiimu y’eggwanga okubulwa engatto mwe batendekerwa.\nNyakana yali mu nkambi n'asanga ng'engatto Ayiti mwe yali ng'ejjudde bituli na biraka!\nNyakana agamba nti UBF erina okunoonya abavujjirizi ne kkampuni okwambaza abazannyi ekizibu kino kigonjoolwe.\nGiravuzi: Omuntu abanja ttiimu y’eggwanga eyeetabye mu mpaka z’e Girimaani omudaali aba agisabye kinene, bw'ogendera ku byali ku nkambi.\nKino kyawaliriza ssentebe wa kiraabu ya Kololo High Boxing Club, Moses Mutumba okubaazika emigogo 2, kyokka n'abawa akakwakkulizo nti buli lwe bamala okutendekebwa girina okuzzibwayo ku ssomero.\nEmijoozi: Okutuusa mu January w’omwaka guno kkampuni ya Betway lwe yavuddeyo okwambaza buli muzannyi eyeetabye mu mpaka za National Open, emabega abazannyi baali bagabana emijoozi ng'amala okutendekebwa aguggyamu n'aguwa omulala ayingire emiguwa.\nEbifo omutendekera: Ku kiraabu ezisoba mu 60 UBF ze yawa olukusa okutendeka ebikonde, ezirina jjiimu ziri mbale okuli KCCA ebadde epangisa jjiimu ku kizimbe kya Mabiriizi mu Kampala.\nEndala okuli; COBAP, Namungoona, Katwe, Zebra ne Sentamu zitendekebwa mu luggya mu maka g'abantu.\nEBIVIIRIDDEKO EMBEERA ENO\nlUBF terina mugongo gw'eyimirizaawo, era ensimbi ezisinga eziggya mu NCS.\nBeetaagamu abavujjirizi. AIBA ekibiina ekitwala ebikonde by'abatali bapulofeesono tekivujjirira bibiina bya waka nga FIFA bw'ekola ku mipiira.\nOmwogezi wa UBF, Fred Kavuma, agamba nti ekibiina ky'ensi yonna (AIBA) obutabakwasizaako, kye kisinze okubeera ekizibu kyabwe.\nKavuma yasabye ebitongole okussa ssente mu kiraabu kuba kizibu abantu ssekinnoomu okuziyimirizaawo.\nOWEEBIKONDE BYE YEETAAGA\nAkakwata amannyo (Mouth Guard) (20,000/-)\nAkakwata obusajja (Makende Guard) (70,000/-)\nAmasomero 50 agasinga empisa mu Mpigi ne Butambala\nAmasomero 50 agalina abayizi abasinga empisa mu Wakiso\nKajobaAb'enkwe n'empalana bangobyemu Simba FC gye mpagira - Kajoba


Bukedde Online - 'Ffena tuzuukuke mu ttulo, tukolerere okutumbula ebyenfuna by'eggwanga lyaffe'\n'Ffena tuzuukuke mu ttulo, tukolerere okutumbula ebyenfuna by'eggwanga lyaffe'\nEkiri e Bugerere kisa kinegula\nEbigezo by''''Abasiraamu bifulumye\nPULEZIDENTI Museveni asabye Bannayuganda bave mu ttulo, bazuukuke bakole n’amaanyi okwekulaakulanya ng’abantu n’okukulaakulanya eggwanga lyabwe.\nBino Museveni yabyogeredde Mayuge ku mikolo gy’eggwanga egy’okukuza emyaka 28 bukyanga NRM ejja mu buyinza nga gyetabiddwako ebikonge mu Gavumenti, ababaka b’amawanga ag’ebweru n’ebikumu n’ebikumu by’abantu ba bulijjo.\nMuseveni yategeezezza nti , “ ffena tuzuukuke mu ttulo, tukolerere okutumbula ebyenfuna by’eggwanga lyaffe”.\nMu biseera ebijja, Museveni yagambye omulamwa gw’eggwanga gugenda kubeera; okusitula omutindo gw’obuweereza, okubunyisa enguudo , amasannyalaze n’okwekulaakulanya kw’abantu nga batumbula ennnyingiza mu maka.\nPulezidenti yalangiride enkyukakyuka mu Pulogulaamu ya NAADS, n’agamba nti ng’oggyeeko abalimisa n’abakozi ab’emirimu egy’ekikugu, abakozi ba NAADS bonna abasigadde bagenda kugobwa, ssente ezibadde zisaasaanyizibwa ku emisaala zigulibwemu endokwa n’ebikozesebwa mu mulimi n’obulunzi.\nKu lutalo lw’e Sudan, Museveni yagumizza Bannayugana nti ekiseera kyonna lugenda kuggwa baddemu okukakkalabya emirimu gyabwe egy’obusuubuzi n’agamba nti omulimu UPDF gw’ekola mu South Sudan gwa ttendo.\nPulezidenti yabuuliridde abantu okwekuuma endwadde ezisobola okwewalika naddala eziva ku bujama, enneeyisa embi n’endya embi ze yagambye nti zitwala ssente okuzijjanjaba so nga zisobola okwewalika.\nMuve mu tulo, muzuukuke mukole na maanyi- Pulezidenti Museveni\nAbâ€™ewa Kisekka bayoozesezza abakungu ba KCC kasasiro\nAbaserikale temutiitiibya ba bbaasi\nObubenje bwa bbaasi buva ku nsasula ya baddereeva embi\nAmateeka 10 aganaakuwonya akabenje mu biseera bya Ssekukkulu


Munnamawulire Kiggundu alayidde okusikayo Migadde ku ky’obubaka bwe bizinga bye Buvuma – Watchdog Uganda\nOmubaka Migadde Robert ku kkono ne Munnamawulire Ben Kiggundu ayagala okumuvuganya\nEMBEERA ye by’obufuzi mu bizinga bye Buvuma atandise okujjamu ebugumu munnamawulire Ben Kiggundu bwavuddeyo n’alangirira nti nga bwasazeewo okuvuganya ku kifo ky’obubaka bwa Palimenti mu kitundu kino.\nEkifo kino kati kirimu omubaka Robert Migadde Ndugwa akibaddemu okumala ebisanja 2.\nKiggundu nga emirimu gya mawulire agikakkalabiza mu Disitulikiti ye Jinja agamba nti yali agenda kujja mu mwaka gwa 2016 kyokka abataka mu kitundu ne bamugamba agira alindako nti kubanga yali akyali muto, kyagamba nti kati asajjakudde ekifo akisobola.\nOkwogera bino kiggundu yabadde mu mboozi eyakafubo ne WatchDog Uganda ku lw’okubiri, bwabadde ayogera ku bimu ku bigendererwa ebimuggyeyo nasalawo okwesimbawo ku kifo ky’obubaka.\nYagambye nti abantu abawangaliira mu Bizinga bye Buvuma beetaaga okuyamba ennyo naddala okufuna eddoboozi elyawamu era eliwulirwa, okusobola okugonjoola ebizibu byabwe.\nYawadde eky’okulabirako nti abatuuze ku bizinga bino batulugunyiziddwa nnyo abajjaasi abasindikibwayo okulwanyisa envuba embi baagamba nti bano omulamwa baguvaako dda, wabula ne basalawo kwenyigira mu bikolwa byayogeddeko nga ebityoboola eddembe ly’obuntu nga tewali abakuba ku mukono.\nYanyonyodde nti abatuuze abalala ebibanja byabwe bibatwaliddwako abantu abagendayo nga bavudde ku lukalu nga bano baagufuula muze okubabuzabuza nga Gavumenti bwegenda okubasasula esimbe ebinazi mu ttaka lyabwe nti kyokka bamaliriza bafuuse ba bbulooka olwo ne badda ku bibanja bya batuuze ne babitwala nga yadde okubasasulayo akasente.\n“Embeera eno ne ndala omuli eby’enjigiriza saako n’ebyobulamu binyize nnyo abantu baffe kyokka nga teri mukulembeze avaayo butereevu kubalwanirira, n’olwekyo kuluno nzize omwana waabwe abakulembeze abaliko webanaaba bakomye wengenda okutandikira” Kiggundu bwe yagambye.\nKiggundu ayatikiridde nnyo mu kitundu kye Buvuma naddala bwe kituuka kukulwanirira abantu ba wansi abalina ebizibu omuli abatwaliddwako ettaka lyabwe, okwanika embeera ya massomero mwe gali ku bizinga, eby’obulamu nga kwotadde ne ddembe ly’obuntu.


Bukedde Online - Bwe kataligirya Aisha Nabukeera yandituuka ku lyengedde\nBwe kataligirya Aisha Nabukeera yandituuka ku lyengedde\nOkwogera kwa Pulezidenti Museveni eri eggwanga...\nOmusamize ne famire ye bakwatiddwa lwa ttemu...\nGashumba yagambye nti yakwatagana n’abantu abalala ne bayamba Nabukeera nga bakimanyi nti Mukama ajja kumuyamba aveeyo alwanirire abaana abalala abatulugunyizibwa.\nNabukeera e South Africa gye yagenze mu kutendekebwa.\nOMUKISA ne bw’oggalawo guyingira, woosomera bino Aisha Nabukeera ali South Africa mu kutendekebwa okwogera eri abantu mu ngeri ey’enjawulo.\nOmukisa gwamuweereddwa ekitongole kya Bill and Melinda Gates Foundation bamubangule okumala emyezi esatu asobole okwogera eri ensi ng’annyonnyola by’ayiseemu n’engeri omuntu gy’asobola okubivvuunuka.\nFebruary 6, 2006: Nabukeera yafuna ekyekango mu bulamu ekitayinza ku muggwa ku mubiri, ku mutima ne mu bwongo nnyina (muka kitaawe) bwe yannyika olugoye mu mafuta n’amulagira alwambale akoleeze ettaala n’ayaka n’abumbujja era okuwona Katonda yazza bibye.\nWiiki ewedde yalinnye ennyonyi n’ayolekera South Africa. Okutuuka wano, aba Melinda and Gates Foundation bwe baasoma ebimukwatako kwe kumuyita bamuwe omukisa abitegeeze ensi.\nFrank Gashumba azze alabirira Nabukeera okuva lwe yamuggya e Masaka nga nnyina omuto Sarafina Ndagire amaze okumwokya okutuusa lw’amalirizza emisomo gya ddiguli mu Uganda Christian University.\nOmuyimbi Joseph Ngoma yayimba akayimba nti: Bijja kutereera Mukama abimanyi ebyo byoyitamu era amazigago gafuuse ensonga, bijja kuba bulungi ….. kino kituukira ku Nabukeera amaziga geyakulukusanga olutatadde galabika gafuuse ensonga.\n“Ekiseera kirabika nga kituuse Katonda n’ayanukula essaala zaffe nze nsinga kwesunga okulaba Nabukeera ng’ali ku ddaala ery’ensi yonna ayamba abaana abanyigirizibwa” Gashumba bw’annyonnyodde.\nNabukeera (wakati) nga tanasitula ku kisaawe e Ntebe.\nOBULAMU BWA NABUKEERA:\nNabukeera ng’aweza emyaka 13, yanyumya nti Ndagire yamutuma agule amafuta g’ettaala ga Sh 200/-. Olwagatuusa awaka n’agannyika mu lugoye n’alumuwa alwambale, bwe yamutegeeza nti luwunya amafuta n’amukambuwalira ng’amulagira alwambale akoleeze ettaala.\nOlwo lwe lunaku Nabukeera lwe yafuna ebiwundu by’omuliro ebyamuviirako enkovu eziri ku mubiri gwe okutuusa leero. Bwe weetegereza ebyali bigenda mu maaso n’olugoye lwe baamulagira okwambala, lwali lunnyikiddwa mu peterooli.\nBwekibeera nga Nabukeera eyafuna omukisa ebizibu ebyamutuukako ensi n’ebimanya yafuna okuwakanyizibwa n’okudibaga omusangogwe, olwo abaana abali eyo nga tebalina mukisa kulabika eri ensi kiki kye bayitamu!\nYafuna obujjanjabi ne bamulongoosa emirundi ena, oluvannyuma n’asobola okudda ku ssomero. Teyaddayo ku Nyendo Public School gye yali, baamuwa ekifo ku City Parents Primary School gye yatuulira P7.\nNabukeera bwe yali yakookebwa mu 2007.\nOluvannyuma Polof. Lawrence Mukiibi (omugenzi) yamuwa siniya yonna ku masomero ga St. Lawrence era gye yamalira S6 mu 2014.\n2018 yafunye ddiguli mu Social Works and Social Administration okuva ku Uganda Christian University. September omwaka gwe gumu yatandise Aisha Nabukeera Foundation ng’aluubirira kulwanirira abo abanyigirizibwa mu maka.\nBw’omala okusoma byonna Nabukeera by’ayiseemu, osobola okufuna omutima ogusonyiwa ate n’oddamu essuubi nti ddala Katonda teyeerabira bantube.\nCharles Muhangi yafudde alabudde ku kibookisi


Bukedde Online - Leero mu senga wa Bukedde tukulaze ebintu abasajja bye bakola ne binyiga abakyala mu maka\nLwaki omusajja aba yaakayingira ekisaawe...\nLwaki totwala omwana gw’oteekakasa n’omukebeza...\nSsebugizi ne Nabukeera nga bayoza ebintu.\nJONATHAN Ssebuguzi ne Becky Nabukeera bamaze mu laavu omwaka gumu n’ekitundu era omukwano gwabwe teguyuugayuuga. Baagambye nti ekimu ku bibayambye okukuuma omukwano gwabwe kwe kuyambagana mu mirimu gy’awaka. Nabukeera yagambye nti yeebaza Katonda olw’okumuwa omusajja ow’ebirooto bye kubanga amwagala ate ng’amuwa ekitiibwa.\nKuno agattako okumuyamba ku mirimu gy’awaka lw’abeera asiibyewo era nga bano emirimu gyonna bagikola babiri omuli okwoza ebintu ng’omu bw’akuuta omulala ng’anyumunguza.\nBwe kituuka mu kufumba era babeera bombi. Agamba nti kino kibayamba obutakoowa ate nga kyongera n’okunnyikiza omukwano gwabwe. Ate ye Ssebuguzi yagambye nti, “ Okuyamba ku munnange nakitandika oluvannyuma lw’okukizuula nti yali amenyeka nnyo n’emirimu gy’awaka, kwe kutandika okumuyambako.\nEkirala bwe nkola emirimu gino era nsigala nga nze mwami mu maka. Okugeza bwe ngolola engoye zaffe nga munnange afumba oba okumuyambako ne twoza ffembi olwo kirimu kabi ki?” Abaagalana bano baagambye nti okukolera awamu mu buli kimu kibayambye okwekulaakulanya era ng’ebiseera ebisinga Nabukeera amanyi n’okugula ku bintu by’awaka ng’emmere n’ebirala omwami we bw’aba tasobodde.\nKino kibayambye okukuuma omukwano gwabwe nga gutinta. Ssebuguzi akubiriza abasajja okuyamba ku bakyala baabwe awaka n’okukola ebyo ebyongera okunnyikiza omukwano gwabwe. Ekirala balina okwewala okubanyigiriza mu ngeri yonna.‘‘NKUBUULIRE Maama Naaka, ssinga si baana bange lino eddya nandiryenenyezza.\nOmusajja n’akuyisa ng’akalogoyi! Yaη− ηaana okuteekako omukozi mbu ye omukozi tamufumbira wadde okukwata ku ngoye ze. Emirimu gyonna ngifi iramu, ate nga talina ky’annyambako wadde,” bwatyo omukyala omu bwe yabadde anyumiza munne okusoberwa kwalimu. Baabadde mu takisi ezidda e Bweyogerere.\nOno tali omu, abakyala bangi abali mu maka era ng’ababalaba babeesiimisa naye nga banyigirizibwa mu ngeri ez’enjawulo. Abakyala ab’ekika kino weesanga nga buli kimu omusajja akireeta awaka naye ng’alina engeri gy’amuyisaamu emutulugunya n’atuuka n’okwetamwa obufumbo.\nEkizibu nti abasajja bangi ebyo tebabitwala nga nsonga era tebabissa na mu birowoozo nti osanga birina engeri gye bikosaamu bakyala baabwe. Josephine Namuzira abuulirira abafumbo ng’abeera Katende yagambye nti abasajja bangi bakola bakyala baabwe ebintu mu butali bugenderevu naye ne bibanyiga;\n1 Okutikka munno buli mulimu ogukolebwa awaka. Abasajja bangi balina endowooza nti buli kalimu awaka kalina kukolebwa mukazi nga bbo ogwabwe gwa kukola ssente ne babawa balabirire awaka, so nga wadde omukyala omuwa ssente naye era kyandibadde kya buvunaanyizibwa ne muyambagana ng’abafumbo.\nOkugeza bw’oba olaba munno anaaza abaana tewali kikulemesa kukwata ngatto zo n’ozikuba eddagala mu kifo ky’okulinda nakyo akikukolere kuba bw’aba n’obudde akikola. 2 Obucaafu obuyitiridde awaka. Wadde kituufu buvunaanyibwa bwa mukyala okuyonja bba wamu n’amaka gaabwe naye abaami abamu bacafuwala ekisusse ne bakalubya obulamu bwa bannaabwe.\nOkugeza omusajja oyinza okukomawo okuva ku mulimu n’asanga munne ng’amaze okulongoosa ennyumba kyokka n’ayingizaamu engatto ate nga ziddugala, olwo n’amuwa omulimu gw’okuddamu okuyonja. Abalala tebaagala kunaaba ne bawunyirira bakyala baabwe ate nga tebalina ngeri gye bakibagambamu. Ye ate bwe kituuka ku bafuuwa ssigala n’okunywa omwenge olwo ne gujabagira. 3 Abaami okusuulirira obuvunaanyizibwa bwabwe.\nAbasajja abamu balekera bakazi baabwe obuvunaanyizibwa bw’okulabirira awaka bwonna okuva ku kyebalina okulya olunaku okutuuka ku mwana alwadde. Abasajja abamu bw’asasula ffi izi z’abaana olwo ebiddako aba tayagala kumanya, awoza kimu ‘kasita n’omukyala akola..’\n4 Omwami atatuukiridde mu kisenge. Abakyala babeera mu bufumbo naye nga tebasanyusibwa kimala ate emirundi egimu tekibeera nti abasajja tebeesobola mu butonde naye lwakuba tebafaayo ku ngeri bannaabwe gye bawuliramu. Okugeza abakyala naddala abasigala awaka baagala nnyo akaboozi k’oku makya kyokka bambi abasajja obudde bw’oku makya babuwa nnyo emirimu ne weesanga nti omukyala omuleka tafunye ky’ayagala.\nEno y’ensonga oluusi ereetera abakazi okwemakula n’abasajja oluusi abatali na ba kiraasi yaabwe, naye nga balaba be bajja okubamalako ennyonta y’omukwano. 5 Obutalya mmere waka. Waliwo abasajja abalina omuze gw’obutalya waka. Teri mukazi ayinza kuwulira bulungi nga munne talya ku mmere gy’aba amufumbidde. Abasajja abagwa mu ttuluba lino b’ebo abannyuka okuva ku mirimu ne bayitirako mu bbaala okwewaamu.\nEno ate gye basanga n’ebyokulya era agenda okudda awaka ng’abwegedde. Kino ssinga kikolebwa lwa lumu omukyala ayinza obutafaayo nnyo. Wabula waliwo abaagufuula omuze ng’emmere mukyala we gy’amufumbira tagirya. Kino kinyiga omukazi lwakuba ebiseera ebisinga bakisirikira, olwo omusajja n’alowooza nti tewali buzibu. 6 Okukomawo mu matumbibudde n’obutawa munno budde.\nAbakyala bangi ne bw’otamuwa bintu bingi naye n’omuwa obudde n’omukwano ebimunyigiriza ayinza obutabiwulira. Naye abaami abamu obudde bwabwe obusinga babumala wabweru wa nnyumba ng’awaka bakomyawo tulo.\nKino kiruma nnyo abakyala wadde ng’abaami abasinga tebakitwala ng’ekikulu era wano batuuka n’okukomawo awaka nga bakyala baabwe tebakyabeesunga kukomawo. 7 Okwanguyira omukyala mu nsonga z’omukwano.\nWaliwo abaami abamu nga tebamanyi kunoonya bakyala baabwe mu kisenge, nga bbo we baagalira okwesanyusiza we batandikira era ng’olumala okwekkusa tebafaayo kumanya bannaabwe bwe bawulira. Kino kiruma era kinyiiza nnyo abakyala naddala bakazibattu abafumbirwa abasajja abakola safaali nga babalabako luwunguko. Bano babeera mu bufumbo naye nga tebalina ssanyu.\nAbaami kino tebakitwala nga nsonga naye nga kinyigiriza nnyo abakyala so nga kyandibadde kya magezi nnyo ssinga mugenda mu kwesanyusa nga buli omu yeesunze munne. 8 Omwami okukulembeza abe- ηηanda ze mu kifo kya mukyalawe. Abasajja abasinga bakulembeza nnyo abeηηanda zaabwe ne babatijjisa nnyo n’okusinga bakyala baabwe be baawasa ne babateeka awaka ng’abasinga naddala balamu baatuuka n’okuwa amateeka awaka.\nKino abakyala bakiraba ng’okubalengezza n’okubayisaamu amaaso, naye ng’abasajja tebakirabamu buzibu, so ng’abakyala kibamalako emirembe nga muli alaba ng’eyajja okufumbirwa ekika kyonna ne weesanga nti talina ssanyu mu maka. Namuzira yagambye nti amaka g’abafumbo ganyuma nnyo nga mwembi muwuliziganya ate nga mukwatagana bulungi.\nBuli lw’olumirirwa munno naye asanyuka era by’omukolera kiraga nti abisiima era n’asaba nti wadde mulina okuyambagana naye buli omu tasaanye kusuulirira buvunaanyibwa bwe eri amaka gammwe.\nYagasseeko nti abafumbo abasinga mu kifo ky’okwogerezeganya badda mu kusunguwala ne watabaawo kutabagana era wano w’asabidde abaami okufaayo okuwuliriza bakyala baabwe ku nsonga zonna n’okumanya ekigenda mu maaso mu bulamu bwabwe baleme kubafuukira kizibu\nEbigaana abakazi okusembeza abaana be batazaala\nBiibino ebinaatangira taata w’abaana okulabankana mu nnaku enkulu


Bukedde Online - Abatuuze mu bizinga beeraliikiridde embeera y'amazzi: Gafuuse ga kiragala\nEngeri Black gye yakwatiddwaamu e Rwanda\nEyasimattuse akabenje ka loole ku lw'e Mit...\nKabaka gy’akomye okuteekamu amaanyi mu kukunga abantu okukuuma n’okutaasa obutonde bw’ensi, bo abatuuze, abavubi n’ababeera mu bitundu eby’enjawulo mu bizinga by’e Buvuma ku myalo egy’enjawulo mu disitulikiti y’e Buikwe ne Mukono ate beefunyiridde ku bikolwa ate ebityoboola ennyanja Nalubaale.\nMu kadde kano, ebitundu ebimu eby’embalama z’ennyanja Nalubaale mu bizinga by’e Buvuma amazzi gafuuse ga kiragala ate ng’abantu olw’obutaba na kyakukola baganywerayo wadde nga gandiba ag’obulabe ennyo mu mbeera eno gye galimu nga galimu kazambi mungi nnyo.\nEbikolwa ebittattanye ennyanja mulimu abanaabira ku nnyanja, okwolezaamu emmotoka ne pikipiki, okwolezaamu engoye n’ebintu eby’awaka.\nKuliko n’abalimira ku mbalama z’ennyanja, abatandise okuzimbako n’abo abeeyambira mu nnyanja olw’emyalo egisinga obutaba na kaabuyonjo.\nAbakugu mu by’obutonde bagamba nti ssabbuuni n’ebintu ebirala ebikozesebwa mu kunaaba n’okwoza ebidduka mu nnyanja byonoona n’okutta obutonde mu mazzi g’ennyanja nga n’omuddo oguli ku mbalama z’ennyanja nagwo gufudde.\nEbyembi, ssentebe w’omwalo gw’e Kirongo, Funa Bakali agamba nti ebyennyanja bibiikira mu bisaalu oba omuddo ogumera ku mbalama z’ennyanja ng’omuddo guno bwe gugenze gufa olwa ssabbuuni ayiibwa mu nnyanja, n’ebyennyanja n’amagi gaabyo ne gafa.\nBakali yategeezezza nti bateekawo engassi ya mitwalo 2 egirina okusasulwa buli muntu anaabira mu nnyanja naye nga kino kyabalema okuteeka mu nkola kuba poliisi ate yo tefaayo kubayambako ku nsonga eno ate nga n’oluusi abamu ku bantu be bakwata ne batwala ku poliisi babata oluvannyuma lw’okubagulirira.\naliten Lukoma ssentebe w’ekyalo Buliba agamba nti abakozi ba gavumenti bennyini bafuuse mmo mu kwenyigira mu bintu ebityoboola obutonde bw’ensi.\nLukoma agamba nti bano bakulemberwa akulira abakozi ba gavumenti atambulira mu mmotoka ya NAADS naye ng’olumutuusa e Buvuma nga bagisimba mu nnyanja nga bagyoza nga n’abavuzi ba bodaboda olulaba ono nga nabo basimba bodaboda zaabwe ku nnyanja nga booza.\nSsentebe wa disitulikiti y’e Buvuma, Adrian Ddungu Wasswa yategeezezza nti bafubye okusomesa abantu ku bulabe obuli mu kutyoboola obutonde bw’ensi mu bizinga by’e Buvuma naye ebbanga lyonna babadde bamala biseera ng’abantu tebawulira n’okuteeka ebibasomesebwa mu nkola.\nAbatuuze mu bizinga beeraliikiridde embeera y’amazzi: Gafuuse ga kiragala\nAmakampuni g''amaliba galeese ekivundu e Jinja ekittattanye ennyanja Nalubaale\nENNYANJA NALUBAALE: Lwaki abantu bafuba okugisaanyaawo ng'erimu ebyobugagga byonna?


Bukedde Online - M7 akwasizza Abasiraamu ekyapa kya William\nBesigye akwatiddwa n'atwalibwa e Kasangati mu makaage: Awera kudda mu kibuga akube enkung'aana ze\nAkakiiko k'ebyokulonda kagaanyi essimu awa...\nAdded 13th February 2016\nOmukiziti guno oguyitibwa ‘Masjid Noor’ ogusangibwa ku Plot 30 ku William Street n’amaduuka agali ku Plot. 102 mu Kampala wakati bye bimu ku mmaali y’Obusiraamu, ab’ekiwayi ky’e Kibuli bye balumiriza obukulembeze bwa Mufti Shaban Mubajje okutunda mu ngeri ey’amancoolo mu March 2005 era kwe baasinziira okumutwala mu kkooti mu 2006.\nPulezidenti Museveni ng’akwasa Mufti Sheikh Ramathan Mubajje ekyapa ky’omuzikiti gwa William ogusangibwa ku Plot 30. Baabadde mu kusaala Juma e Kampalamukadde eggulo. Ekyapa kye kimu yakiraze n’ab’e Kibuli be yasisinkanye e Naggalama.\nPULEZIDENTI Museveni akwasizza Abasiraamu ekyapa ky’omuzikiti gwa William Street n’agamba nti yabadde atuukiriza bweyamo bwe yakola oluvannyuma lw’okumusaba abanunulire omuzikiti gwabwe ogwali gutundiddwa.\nPulezidenti Museveni yali yasuubiza Abasiraamu mu kalulu ka 2011 okununula omukiziti gwabwe ogwali gwaguzibwa kkampuni ya Haks Express Limited eya Nnaggagga Hassan Basajjabalaba n’oluvannyuma n’aguguza omugagga Drake Lubega.\nMuseveni yasinziira Mpigi nga February 1, 2011 n’asuubiza nga bwe yali agenda okusasula omugagga Lubega, okununula omukikiti gw’oku William wamu n’amaduuka era eggulo, lwe yatuukirizza obweyamo.\nYasoose Nakifuma n’akwasa ab’ekiwayi ky’e Kibuli ekyapa n’oluvannyuma n’agenda e Kampalamukadde n’akwasa Mufti Mubajje ekyapa kye kimu.\nOmukolo gw’e Naggalama, Museveni yagukoledde ku ttendekere lya Bamaseeka erisangibwa e Naggalama mu disitulikiti y’e Mukono.\nPulezidenti Museveni ng’alaga ekyapa kino e Naggalama.\nEkyapa yakikwasizza Sheikh Obedi Kamulegeya ng’ali wamu n’omu ku bamyuka ba Supreme Mufti w’e Kibuli, Sheikh Mohmood Kibaate.\nAbakungu ba Gavumenti ab’enjawulo baabaddewo ku mukolo guno ogwabadde omumpimpi nga ku bo kwabaddeko minisita avunaanyizibwa ku by’amateeka, Fred Ruhindi, Prof. Tarsis Kabwegyere avunaanyizibwa ku guno na guli, abakungu ba Muvumenti mu disitulikiti y’e Mukono n’abamu ku bakulembeze b’Obusiraamu mu Mukono.\nPulezidenti yategeezezza nti ekyapa kino baasooke kukitereke mu bbanka nga bwe bakola ku butakkaanya obuliwo.\nBwe yavudde e Nakifuma, Pulezidenti yakutte ekyapa kye kimu n’akitwala e Kampalamukadde n’akikwasa Mufuti Shaban Mubajje ku mukolo ogwategekeddwa munda mu mukiziti gwa Gadaffi Mosque oluvannyuma lw’okusaalaJ uma.\nEkiwandiiko ekyafulumiziddwa amaka g’Obwapulezidenti eggulo kyategeezezza nti Pulezidenti Museveni yakwasizza Mubajje ekyapa ky’oku William n’amutegeeza nti “ Kiikino ekyapa ky’ettaka ly’oku William, nkisasulidde”.\nMuseveni ng’ayogera eri Abasiraamu mu muzikiti gwa Kampalamukadde. Ku ddyo ye Mufti Shaban Mubajje.\nOmu ku beetabye ku mukolo gw’e Kampalamukadde yategeezeza nti Pulezidenti yannyonnyodde nti ekyapa kigenda kuterekebwa mu bbanka gye kigenda okukuumibwa okutuusa ng’enkaayana mu Basiraamu zinogeddwa eddagala Lubega agamba nti Poloti okuli omuzikiti guno yagisasula ddoola za Amerika obukadde bubiri (mu za Uganda obuwumbi busatu n’obukadde 200 mu 2005) kyokka nga tekyategeerekese oba Pulezidenti Museveni okumusasula alina ssente ze yayongeddemu ng’amagoba.\nOlukiiko olufuga Obusiraamu e Kampalamukadde lwatuula ne luyisa ekiteeso eky’okutunda omuzikiti guno ensimbi ezivaamu zeeyambisibwe okussaawo ebintu omunaavanga ensimbi ezeeyambisibwa okukola emirimu egitali gimu ku kitebe ky’Obusiraamu n’okulabirira omuzikiti omukulu mu ggwanga.\nOmugagga Hassan Basajjabalaba yagula omuzikiti guno mu kusooka oluvannyuma n’aguguza omugagga Drake Lubega era wano enkaayana ez’amaanyi mu Basiraamu we zaatandikira ng’abamu bawakanya eky’okutunda omuzikiti guno.\nEnkaayana zino zaagenda wala ab’e Kibuli ne batuuka n’okwerondera Supreme Mufti owaabwe nga bagamba nti baali tebayinza kukulemberwa Mufti Shaban Mubajje eyatunda ebintu by’Obusiraamu.\nMuseveni ng’abuuza ku Tindyebwa eyeesimbyewo ku ky’omubaka wa Lubaga North. Ku ddyo ye Raga Dee.\nAbatabuliiki nga bakulemberwamu Bamaseeka okuli omugenzi Hassan Kirya, Bahiga, Sadiq, Maj. Mohamad Kiggundu n’abalala beegatta ku Kibuli okuwakanya okutundibwa kw’omuzikiti guno era baagenda mu kkooti nebawaaba omusango. K\nyokka omusango Lubega yagusinga n’asigaza ekyapa n’akalambira nti okukibaddiza baali bateekeddwa okumusasula ensimbi ze yali ayagala.\nWano Pulezidenti we yabiyingiriramu n’asuubiza okuyamba ku Basiraamu okununula omuzikiti guno n’akituukiriza olunaku lw’eggulo n’abakwasa ekyapa omuzikiti ne gubaddira.\nPulezidenti Museveni yasiibye atalaaga ebitundu bya Kampala eby’enjawulo nga yasookedde ku kitebe ekikulu eky’Obusiraamu e Kampalamukadde, n’agenda e Kawaala ku St. Peters, n’adda ku Bahai, n’amaliriza n’olukuηηaana mu Yunivasite e Makerere.\nKadaga ne Mbabazi beesozze akafubo\nMandela: Palamenti ya Uganda eyisizza ekiteeso ekimusiima\nAbabaka basabye Kuteesa omwagaanya ku lukiiko lwa UN


Corpus:AaaaEkiwayi ky’abasuubuzi b’ewa Kisekka kigenda kuzimba katale - TypeCraft\nCorpus:AaaaEkiwayi ky’abasuubuzi b’ewa Kisekka kigenda kuzimba katale\nRevision as of 15:15, 23 August 2011 by Medadi Erisa Ssentanda (Talk | contribs)\nEkiwayi ky’abasuubuzi b’ewa Kisekka kigenda kuzimba katale\nMONDAY, 22 AUGUST 2011 14:28\nLink to the annotated dataset\nEKIWAYI ky’abasuubuzi ku katale ka Kisekka awali aba loole n’abooza mmotoka nakyo kirangiridde enteekateeka y’okuzimba akatale kaabwe ne balaga ne pulaani wabula abamu tebakkaanyizza ku bukulembeze nga balumiriza nti be baalonda babasudde bbali ssentebe ne banne ne beegabanya ebifo. Bino byabadde mu lukiiko lwe baatuuzizza mu katale ku Lwomukaaga ssentebe Samuel Baliruno n’ayanjula enteekateeka newankubadde nga yawakanyiziddwa abamu nga bagamba nti ye ssentebe yennyini n’omumyuka we Kibedi Nsegumire tebabalondangako.\nAgamu ku mannya agali ku kakiiko akafuzi ge baawakanyizza Kuliko:Charles Bulega omuwanika nga bagamba nti balonda Edward Kamulegeya, Tom Katende owa guno na guli, Sophia Nabulya omuwandiisi bagamba nti ssentebe Baliruno yalonderawo mukyalawe kyokka ebiwandiiko biraga nti ekifo kirimu Yodder Kyagulanyi.\nKkampuni empya abasuubuzi gye bagenda okusabiramu liizi bagiwandiisizza mu mannya Nakivubo- Mpabaana Combined Traders Association era muno mwe bakungira abasuubuzi bonna okulaba nga beewandiisa okufuna obwammemba obujjuvu baleme kulekebwa bbali ng’enkulaakulana ejja.\nHaji Tezikuba Sajjabbi omuwabuzi wa Pulezidenti era eyabadde omugenyi omukulu yasuubizza abasuubuzi okutuusa ensonga zaabwe ewa Pulezidenti n’abakuutira okukolera awamu beewale abatabuzi ababaleetera ebigambo okutabula enkulaakulana gye batuuseeko.\nRetrieved from "https://typecraft.org/w/index.php?title=Corpus:AaaaEkiwayi_ky’abasuubuzi_b’ewa_Kisekka_kigenda_kuzimba_katale&oldid=9741"


Bukedde Online - Obugubi abasajja bwe bayitamu olw’okusiiba awaka\nEngeri gy’okozesa ekiseera kino okunyweza...\nNOAH Yiga Kasozi Lwembawo\nKU dduuka we ngula muwogo we nasanze muliraanwa wange Jose gwe mbadde mmaze ebbanga nga siraba, anti ewuwe abadde afuluma na bunyonyi ate n’ayingira matumbibudde.\nBwe namaze okugula muwogo kwe kumugamba tudde awaka, wabula yanzizeemu nti, “Musajjawattu ndeka, kangira mbeerako wano naye awaka wagaanyi!” Namubuuziza obuzibu we buva era teyasibyemu n’aηηamba nti, “Okuva embeera eno bwe yatandika ndi ku nkato.\nObudde olwakedde, nabadde nkyali mu kisenge ndowooza ku ngeri gye naatambuzaamu olunaku, maama w’abaana n’angobayo nti ye ayagala kulongoosa kisenge kye. Nagenze mu ddiiro wabula oluvannyuma lw’eddakiika 10 nayo n’angobayo nti ayagala kulitegeka. Nafulumye ne ntuula ku kabalaza, nawo n’angobawo nti ayagala kulongoosaawo.\nNabadde nzira mu nnyumba n’aηηaana nti tennakala, kwe kusalawo nzije wano ku dduuka ntwalirize obudde. Kyokka ate bwe yalabye nga ηηenda kwe kumpereekereza ebigambo nti, “Ye kati olaga wa gwe anaatuletera ebirwadde byo!” Embeera Jose gy’ayitamu abasajja bangi gye balimu.\nEdith Mukisa, abuulirira abafumbo agamba nti abasajja bangi ennaku zokka ze baakatambuzaako bali ku mpiso olw’ebibasoomooza. 1Obuzibu mu kisenge. Waliwo abasajja ababadde baayawukana edda mu kwegatta ne bakyala baabwe nga balina abakazi abalala be beegatta nabo, kyokka nga mu kiseera kino tebayinza kubatuukako. Abalala, amaanyi tebakyagafuna olw’ebirowoozo.\nKyokka ekyakabi nti abakyala abamu tebasobola kukitegeera nti omusajja asobola okulemwa okwegatta olw’ebirowoozo ne batandika okubateeka ku puleesa okwegatta nabo. 2 Puleesa ya ssente. Embeera y’okusaasaanya awaka yeeyongedde abakyala n’abaana basaba kino basaba kiri, balandiroodi babanja kyokka bino byonna bigenda mu maaso ng’abasajja tebakola.\nEmbeera eno bw’ebaawo ng’omukyala ategeera kiba kyangu, naye bw’aba tabitegeera, omusajja akuluubizibwa nnyo.\n3 Okulaba ebipya. Abasajja bangi ng’abadde talabanga ludda lukyamu olw’abantu b’awaka kuba tabeerawo, wabula mu mbeera eno ayinza okwesanga nga buli ky’alaba kimunyiiza.\nAbasajja abamu kino kye kiseera w’ajja okutegeerera nti abaana be tebalina mpisa, ekiyinza okumukuba ewala! 4 Embeera y’okulya ebitawooma.\nAbasajja abasinga ku mirimu gye bakola balya byonna bye baagala. Kizibu okusanga omusajja asabye mukene mu wooteeri oba ebinyeebwa. Emirundi egisinga balya nnyama, nkoko oba byennyanja.\nWabula mu mbeera eno nga bali awaka n’abantu baabwe, bangi bajja kwesanga nga balya bijanjaalo, binyeebwa, mukene ssako emmere gye batayagala.\n5 Olutalo lw’okuteekawo okwagalwa kw’abaana. Abakyala abamu bassaamu abaana baabwe endowooza nti kitaabwe tabafaako era tabaagala. Mu mbeera eno omusajja ajja kusanga obuzibu okusiiba n’abaana bano awaka ng’amanyi engeri gye bamulowoozaako, wadde nga teba ntuufu. 6 Olutalo lwa ttivvi.\nAbasajja abasinga babadde ttivvi baagirekera b’awaka era nga nabo baakimanyiira, wabula kati beesanze nga balina okukaayanira limooti n’abawaka kubanga naye alina ebibye by’ayagala okulaba. 7Okuyomba kw’abakyala. Waliwo abakyala nga bayombi era nga n’abasajja baabwe baabamanyiira ne basalawo okumalanga obudde bwabwe obusinga ku mirimu. Kati mu kiseera kino, byakyuse, bali waka embeera yabasusseeko olw’omukyala okuyombera buli kimu. 8Abasajja tebakyalina kyama.\nAbasajja bangi baagala nnyo okukola ebintu byabwe mu kyama kyokka kati bino byaweddewo kubanga essimu ezikubwa awaka zirumikibwa.\nEkyakabi nti n’ezimu za mirimu kyokka ng’obuggya bwe butabulawo abakyala bazirumika ekimazeeko abasajja emirembe. 9Abasajja abalina amaka agasukka mu gamu bali ku bunkenke bungi.\nMu mbeera eno ng’omusajja tasobola kubeera mu maka ag’emirundi ebiri ne bw’aba alina obusobozi talina bwanaakikola, okuggyako ng’alina ekipapula ekimukkiriza okuvuga emmotoka. Bw’agenda awalala, gy’avudde bamugamba nti abanonedde Corona, ate ne gy’agenze kyangu okumugobaganya nga bagamba abaleetedde Corona.\nKino kitegeeza nti alina okusalawo awamu w’abeera ekiyinza okumubeerera ekizibu, kubanga wonna abeera ayagala okubeerayo n’okutuukiriza obuvunaanyizibwa bwe.\n10 Eηηambo. Abasajja bangi tebakolagana na ηηambo era babadde tebabiyingiramu olw’okuba tebabeera waka. Naye mu mbeera eno nga tebalina gye balaga, beesanga bawuliriza eηηambo ezitabayamba.\nWabula Mukisa agamba nti abakyala kirun- gi bakozese ekiseera kino okubudaabuda abaami baabwe baleme kukaluubirizibwa olw’okubeera awaka.\nEby’ekito abasajja bye bakola ne binyiiza bakyala baabwe